Rent a Car Beograd – Arion Adaptacija Stanova poslovnih prostora\nRent a car Beograd – tražili ste na Google-u jer želite da rentirate nov i pouzdan automobil u Beogradu? Nema sumnje, na pravom ste mestu.\nVozila naših rent a car partnera su nova, redovno održavama, osigurana i uvek dostupna. Iznajmljivanjem jednog od rent a car vozila možete dokupiti full kasko osiguranje od eventualne štete kao i putno osiguranje.\nPosetite web sajt nekog od naših partnera (npr. https://www.carwiz.rs ili neki drugi), pogledajte ponudu i izaberite automobil ili drugo vozilo, izvršite rezervaciju i unapred preko web sajta gde odmah možete videti cenu koštanja celokupnog najma bez skrivenih troškova.\nRent a Car Cene najma automobila\nRent a car Beograd agencije – partneri\nRezervaciju i rentiranje rent a car automobila možete izvršiti u saradnji sa nekim od naših partnera preko njihovog web sajta (linkovi ispod) ili pozivom broja +381 11 735 7606.\nRent a Car Beograd CarWiz – rezervacija vozila\nRent a car Beograd City – rezervacija vozila\nRent a car Beograd Budget – rezervacija vozila


Milić: Srbija u pravu što se poslednjih godina naoružava - Centar za evroatlantske studije - CEAS\nMilić: Srbija u pravu što se poslednjih godina naoružava\nObjavio Kosovo-Online 13 novembar 2020 .\nPredsednik Vučić i Srbija koja se poslednjih godina naoružava su potpuno u pravu, rekla je za Kosovo Onlajn direktorka Centra za evroatlantske studije Jelena Milić, komentarišući zahtev v.d. predsednika Kosova Vjose Osmani da EU i NATO reaguju na izjave predsednika Aleksandra Vučića, koji je prema njenim rečima, uporedio sukob u Nagorno-Karabahu sa situacijom na Kosovu.\n„Ako nas je išta sukob na Kavkazu naučio to je sledeće: Jermenija ima sporazum sa obe kape, znači i sa Moskvom ali samo za zaštitu na njenoj teritoriji, Nagorno-Karabah nije njena teritorija“, rekla je Milić.\nDodala je da su Izrael, Turska i Rusija koordinirali akcije i „očito rešenje s kojim u Jermeniji ostaju ruski, ne čuvari mira, nego čuvari delova suvereniteta kontrole nad koridorima“.\nIstakla je da to što je Srbija okružena NATO zemljama, ne znači da je niko neće napasti.\n„NATO se ne meša u bilateralne sporove čak i odbrambene i oružane svojih članica. Srbiju mogu da napadnu i teroristi sa Kosova i iz drugih zemalja članica NATO i ne-NATO“, rekla je Milić.\nPrema njenim rečima poražavajuće je što SAD podržava neustavnu transformaciju Kosovskih bezbednosnih snaga (KBS).\n„Dobro je što NATO osporava takvu neustavnu transformaciju (KBS). Jedino što Srbija može da radi jeste da se naoružava ne kršeći ni jednu odredbu o kontroli poput aneksa Dejtonskog sporazuma, zagovarajući mir, dijalog i regionalnu saradnju u oblasti ekonomije i kretanje ljudi, robe i kapitala“, rekla je Milić.\nNaglasila je da zbog bezbednosti Srba i normalnog života na Kosovu Srbija mora da jača saradnju u oblasti odbrane sa Sjedinjenim Američkim Državama, koje kako je rekla „očito imaju kontrolu, na svu sreću, nad KBS“.\n„Postavljanje ministarke Anđelke Atanasković za ministarku privrede sa zadatkom da u Leposaviću razvije vojnu industriju iz Trstenika je odlična stvar“, ocenila je Milić.\nPritisak na Srbiju da se otvori ruska vojna kancelarija u ministarstvu odbrane, ocenjuje Milić, traži koordinirani odgovor svih zapadnih partnera i pomoć Srbiji u nemogućoj situaciji.


Fotografije Slaviše Kokeze nakon saslušanja - TopVesti.rs\nFoto: ATA images Presednik Fudbalskog saveza Srbije, Slaviša Kokeza , saslušan je danas u svojstvu građanina u SBPOK (Služba za borbu protiv organizovanog kriminala). On nakon informativnog razgovora, na koji je priveden, nije želeo da daje izjave medijima okupljenim ispred SBPOK. Kako se vidi na fotografijama sa lica mesta, on je odmah ušao u automobil\nFoto: S. Krstić / RAS Srbija Saslušanje Slaviše Kokeze, koji je jutros priveden na informativni razgovor u Službu za borbu protiv organizovanog kriminala, završeno je nakon četiri sata i on je napustio prostorije SBPOK-a. Za sada, nema zvaničnih informacija o toku saslušanja, a Kokeza nije davao izjave za medije. Podsećemo, Kokeza je jutros priveden\nFoto: MN Press Predsednik FSS Slaviša Kokeza nakon nekoliko sati saslušanja, izašao je iz SBPOK. On nije hteo da daje izjave za medije. Saslušan je u svojstvu građanina, a priveden je na informativni razgovor na osnovu različitih navoda Ace Bosanca ali i drugih operativnih saznanja. Kako se ranije pisalo, Kokeza je ranije odbio je poligrafsko ispitivanje\nPredsednik FSS Slaviša Kokeza nakon nekoliko sati saslušanja, izašao je iz SBPOK. Starsport Slaviša Kokeza Nakon saslušanja Kokeza nije hteo da daje izjave za medije, a sačekao ga je nepoznati muškarac u čiji je automobil ušao. Kako se ranije pisalo Kokeza je ranije odbio je poligrafsko ispitivanje, čak i na pitanje da li je učestvovao u pripremanju\nKokeza odbio da na poligrafu odgovars na pitanje da li je učestvovao u pripremanju ubistva Vučića\nPredsednik Fudbalskog saveza Srbije (FSS) Slaviša Kokeza, koji je priveden u okviru istrage kriminalne grupe Veljka Belivuka, odbio je poligrafsko ispitivanje, javljaju Novosti Novosti navode da je Kokeza odbio da na poligrafu odgovori na pitanje da li je učestvovao u pripremanju ubistva predsednika Srbije Aleksandra Vučića , ali i na druga, bezazlenija\nKOKEZA NIJE ŽELEO DA ODGOVORI NA PITANJE NA POLIGRAFU: U pitanju je bila tema ATENTATA NA PREDSEDNIKA VUČIĆA\nPredsednik FSS Slaviša Kokeza odbio je danas poligrafsko ispitivanje, čak i na pitanje da li je učestvovao u pripremanju ubistva predsednika Srbije Aleksandra Vučića nije odgovorio. Osim toga, on nije želeo da ide na detektor laži ni kada je bilo reči o mnogo benignijim pitanjima i temama, prenose Novosti. Na pitanje operativaca, zašto ne želi da se\nPredsednik FSS Slaviša Kokeza nakon četiri sati saslušanja, izašao je iz Službe za borbu protiv organizovanog kriminala. On nije hteo da daje izjave za medije. Saslušan je u svojstvu građanina, a priveden je na informativni razgovor na osnovu različitih navoda Ace Bosanca ali i drugih operativnih saznanja. Kako se već pisalo, Kokeza je ranije odbio\nPredsednik FSS Slaviša Kokeza nakon nekoliko sati saslušanja, izašao je iz SBPOK Slavisa Kokeza, Foto: Marko Metlas Kako javljaju reporteri Kurira za lica mesta, on nije hteo da daje izjave za medije, a nakon saslušanja sačekao ga je nepoznati muškarac u čiji je automobil ušao. Kako se ranije pisalo Kokeza je ranije odbio je poligrafsko ispitivanje,\nKokeza odbio da na poligrafu odgovori na pitanje da li je učestvovao u pripremanju ubistva Vučića


Od Evrope manje poklona, a više kredita - PKS-RPK Novi Sad\nPoslanica Evropskog parlamenta Eva Paunova ističe da se menja model investiranja i da se u sledećem budžetskom periodu može očekivati više finansijskih aražmana preko banaka i drugih finansijskih posrednika nego direktno kroz bespovratna sredstva, što je do sada bio dominantan model. Promena modela investicija obavezuje države na to da ojačaju upravljanje javnim investicijama i unaprede saradnju s privatnim sektorom.\nManje donacija a sve više kredita Srbiju će naterati da ubrza primenu javno-privatnog partnerstva jer je već sada jasno da će zbog promene kursa EU morati sve više da se zadužuje. Srbija je od 2001. do 2011. godine dobila oko osam milijardi evra razvojne pomoći, od čega je 4,1 milijarde bilo bespovratno. Struktura pomoći se menjala: u početku su razvojnu pomoć manje činili takozvani meki krediti, odnosno krediti povoljniji od tržišnih, a više bespovratna pomoć. Onda se taj trend preokrenuo u korist „mekih” kredita pa je tako u 2011. godini od 1,1 milijarde evra razvojne pomoći koju je Srbija dobila 370 miliona bila bespovratna pomoć, a više od 600 miliona „meki” krediti.\nNajšire ruke Nemačka, SAD, Norveška…\nOd 2000. do 2008. godine Srbija je, tokom demokratske obnove, primila blizu četiri milijarde donacija, koje su najvećim delom stigle iz zemalja Evropske unije. Donatorski novac je bio namenjen za finansiranje obnove elektroenergetske mreže, vodovoda i kanalizacija, bolnica, škola, puteva, gradnju stanova za izbegle, raseljene i socijalno ugrožene. Najšire ruke prema Srbije u pogledu donacija bili su Nemačka, SAD, Norveška, Japan, Austrija, Italija, Francuska, Velika Britanija i Švedska. Nesporno je da se u prvih osam godina posle demokratskih promena u Srbiju slilo mnogo novca od donacija, ali da je učinak koji je tolikim novcem mogao biti postignut skroman. To je ujedno i jedan od razloga zašto su narednih godina donacije Srbiji postajale sve manje jer oni koji su ih davali nisu videli rezultate utrošenog novca.


Krkobabić: Iz Lazarevca kreće zeleni prsten Beograda, domaćini iz sela nova snaga grada - Radio Sto Plus\nLider Partije ujedinjenih penzionera Srbije (PUPS) Milan Krkobabić poručio je danas da je Lazarevac „mesto odakle treba da krene zeleni prsten Beograda“ i dodao da će domaćini iz 139 sela, koliko ih ima Beograd, udruženi u zadruge predstavljati „novu dolazeću snagu grada“. „A to...\nLider Partije ujedinjenih penzionera Srbije (PUPS) Milan Krkobabić poručio je danas da je Lazarevac „mesto odakle treba da krene zeleni prsten Beograda“ i dodao da će domaćini iz 139 sela, koliko ih ima Beograd, udruženi u zadruge predstavljati „novu dolazeću snagu grada“.\n„A to znači da beograđani mogu da računaju na svoje zdrave i sveže proizvode po pristupačnim cenama, a da domaćini, poljoprivrednici na svojim gazdinstvima imaju obezbeđenu budućnost. Taj zeleni prsten spasava Beograd“, poručio je Krkobabić u Lazarevcu, koji je danas bio domaćin svim opštinskim odborima te partije na teritoriji Beograda.\nRadni sastanak je održan u okviru Karavana PUPS-a „Srbijo, i ovo je Srbija“.\nKrkobabić je naglasio da je briga za penzionere bila i ostala prioritet za sve članove PUPS-a.\n„Danas smo u Beogradu, ali ne u centru Beograda – na Vračaru, ne u Sava Centru, nego u Lazarevcu. Jednostavno, penzioneri Beograda i PUPS Beograda su jedno. Naše zajedničke tekovine – besplatni gradski prevoz za sve građane starije od 65 godina, trinaesta penzija za najugroženije penzionere, gerontodomaćice kao najadekvatniji vid pomoći za nemoćne, klubovi za penzionere, dnevni centri za boravak najstarijih – te tekovine bile su i ostale naš prioritet“, poručio je Krkobabić.


"Sledeći sastanak Beograda i Prištine najverovatnije u septembru" - Studio B\n„Sledeći sastanak Beograda i Prištine najverovatnije u septembru“\n„Sledeći sastanak Beograda i Prištine najverovatnije u septembru“ Tanjug,Studio B\nPolitikaPolitika Pocetna 16. 07. 2019. 11:22:09\nSledeći sastanak Beograda i Prištine, u organizaciji francuskog predsednika Emanuela Makrona, najverovatnije će se desiti u septembru, izjavio predsednik Aleksandar Vučić .\n„Verujem da će neka vrsta nastavka Berlina, odnosno Pariz, biti u septembru“, rekao je Vučić novinarima na Kalemegdanu, nakon što se zajedno sa predsednikom Makronom sastao sa mladima iz regiona.\n„Mrzim da prebacujem krivicu na drugu stranu, hajde da sačekamo da velike sile urade svoje stvari, pa ćemo mi onda videti šta je naše“, rekao je Vučić.\nRešenje za KiM mora biti „nešto između“\nPredsednik Vučić izjavio je da francuski predsednik Emanuel Makron razume težinu problema kad je reč o Kosovu i Metohiji i da se stvari ne mogu rešavati tako sto niko ni od čega neće da odstupa.\n„Ja sam tražio podršku od njega da razume da to ne može da bude rešeno onako kako bi svako od nas želeo, nego da to mora da bude nešto između“, napomenuo je Vučić.\nOn je dodao da to razume i svaki Srbin i svaki Albanac, ali da se često „pravimo blesavi“ i nipodaštavamo želje i zahteve one druge strane.\n„Kompromis nije slabost, već snaga“, istakao je Vučić dodajući da će se uvek zalagati za stvarni kompromis, a ne za predaju i odustajanje.\n„Ljudi pitaju zašto kupujemo oružje. Pa, kupujemo oružje da nas niko ne bi napao. Ako vide da je Srbija “gnjila jabuka“, svako će je sa lakoćom uzeti, ako vide da je to “tvrd orah“, onda nije lako da je slomite“, zaključio je Vučić.\nKalemegdan i jedan od tri najlepša dana u sedam godina\nPredsednik Vučić rekao je da je sa predsednikom Emanuelom Makronom sinoć, posle svih zvaničnih sastanaka, razgovarao još 5,5 sati, što je, kaže, važno u jednom od prelomnih trenutaka za budućnost Srbije, ali je kao sasvim poseban izdvojio Makronov govor na Kalemegdanu, u kojem je svaki građanin Srbije mogao da oseti poštovanje najsnažnijeg evropskog lidera u Evropi.\n„Veoma posebno sam se osećao. To mi je u ovih sedam godina jedan od tri najlepša dana – bilo je mnogo teških i mnogo lepih događaja, ali ovo sinoć je bilo nešto posebno. Makron je pokazao emociju i svaki građanin Srbije mogao je da oseti uvažavanje i poštovanje najsnažnijeg evropskog lidera u ovom trenutku i da vidi da Srbija nije neka “rupa na saksiji“ ili zabačeno mesto na mapi već da ima svoju budućnost i da ide u dobrom smeru“, rekao je Vučić novinarima.\nKako je rekao, moramo još mnogo da se trudimo, da radimo još više.“Ali, zaista sam se osećao veoma dobro i svako ko voli Srbiju morao je da oseti isto“, rekao je Vučić.\nNaveo je da je sinoć, posle svih sastanaka, razgovarao sa Makronom još 5,5 sati.U pitan šta to govori, Vučić kaže:“To govori da sam želeo mnogo toga da čujem, saznam, naučim od jednog od najvećih evropskih i svetskih lidera i da predstavim Srbiju, sve naše probleme i muke i zamolim za podršku Francuske. Gotovo nikada nisam imao toliko duge razgovore u jednom ili dva dana i to je važno u jednom od prelomnih trenutaka za budućnost Srbije.“\nMakronov istup na Kalemegdanu ocenio je kao izuzetan.Kaže i da je Makron fantastično talentovan političar, fascinantne energije.\n„Mi u Srbiji smo naučili da nalazimo samo negativne stvari kod ljudi. On je političar ogromnog političkog entuzijazma, zainteresovan za geopolitku, ali ono čime je uspeo da kupi srca ljudi jeste njegova emocija i nepostojanje straha da govori narodu“, rekao je Vučić.\nNapomenuo je da posebno političari kad odu u posetu inostranstvu vole da se „zatvore u četiri zida“ i razgovaraju sa petoro-šestoro ljudi i onda iznosimo zaključke.“Pitao me je:“Jeste li vi većina u vašim zemljama“, rekao sam: „Ni blizu“ To je problem svih nas koji na različite načine pokušavamo da se povezujemo samo sa elitom ili sa onima sa kojima nam je prijatno da se povezujemo. On je pokazao tu razliku i govori narodu i ljudi su ga prihavtili, ne zato što su čuli mnogo lepih stvari, na primer o Kosovu, već zato što je imao emociju, jer voli Srbiju i jer je pokazao poštovanje“, rekao je Vučić.\nMakron:Čast mi je što sam ovde, rekao sam što mi je na srcu\nPredsednik Vučić je, prilikom dolaska na sastanak sa mladima iz regiona u društvu predsednika Francuske Emanuela Makrona na Kalemegdanu, ponovio da je Makron osvojio srca Srba, dok je francuski lider naveo da mu je čast što je u Beogradu i da je zadovoljan jučerašnjim razgovorima i otvorenim kontaktom sa srpskim narodom.\nNa pitanje novinara TV Prve kako je zadovoljan posetom Makrona, Vučić je rekao da bi možda francuskom predsedniku trebalo postaviti to pitanje.“Zadivljeni smo njegovom energijom i entuzijazmom. Osvojio je srce Srba. To njemu možda ne znači mnogo, ali nama znači dosta“, rekao je Vučić.\nNa to pitanje, Makron je odgovorio:“Zahvalan sam predsedniku Vučicu. Velika mi je čast što sam ovde sa vama i zadovoljan sam jučerašnjim razgovorima koje smo imali i ovim otvorenim kontaktom sa srpskim narodom. Rekao sam ono što mi je na srcu i sada ćemo da radimo zajedno“.


Zaharova jasna: Rusija nije promenila stav o Kosovu\nIzvor: BKTV News, 12.Jul.2018, 19:22\nRusija svoj principijelni stav o Kosovu nije promenila, izjavila je danas portparolka Ministarstva inostranih poslova Rusije Marija Zaharova.\nNa redovnoj konferenciji za medije, novinarka je pitala Zaharovu da li se stav Rusije o Kosovu promenio nakon usputnog susreta ruskog premijera Dmitrija Medvedeva i predsednika Kosova Hašima Tačija u Ankari, prenosi Sputnjik.\nPrema rečima Hašima Tačija, njegov >> Pročitaj celu vest na sajtu BKTV News << kratki susret s ruskim premijerom odigrao se za vreme inauguracije turskog predsednika Redžepa Tajipa Erdogana.\n"Tom prilikom sam od premijera Medvedeva tražio da naše države uspostave početnu komunikaciju", napisao je Tači na svojoj stranici na Fejsbuku.\nBlic: Zaharova: Nismo promenili stav o Kosovu\nZaharova: Rusija nije promenila stav o Kosovu\nRusija svoj principijelni stav o Kosovu nije promenila, izjavila je danas portparolka Ministarstva inostranih poslova Rusije Marija Zaharova...Na redovnoj konferenciji za medije, novinarka je pitala Zaharovu da li se stav Rusije o Kosovu promenio nakon usputnog susreta ruskog premijera Dmitrija Medvedeva...


Nove mjere: Zabranjena muzika uživo i rekreacija\n"Sada su neophodne drugačije mjere, 22. februara smo relaksirali mjere, za razliku od tada danas pooštravamo mjere", kazao je Šeranić i pojasnio da se novemjere odnose na narednih sedam dana.\n"Suspendovana su sportska takmičenja dvoranskog tipa za mlađe uzraste, te rekreativne aktivnosti.Traži se od svih javnih ustanova da pređu na rad od kuće. Ovo su prevashodno mjere koje se odnose na zajednicu", kazao je Šeranić.\nDodao je da je obustavljen rad fitnes klubova i teretana.\n"Ovo je važno sa aspekta zdravstvene zaštite", naveo je Šeranić.\n"Fokus je da zaštitimo zdravstvene radnike", istakao je Šeranić.\nOn je naveo da sutra počinje revakcinacija medicinskih radnika na kovid odjeljenjima.\n"Imamo najave od proizvođača vakcina da bismo trebali sedmično dobiti određene količine o vakcine", naveo je Šeranić.


Đukanović: Intenzivan dijalog rešenje za jednovekovni sukob Srba i Albanaca – ProSrpski Portal\nĐukanović: Intenzivan dijalog rešenje za jednovekovni sukob Srba i Albanaca\nvesti — 30/09/2018 comments off\nPoruka jučerašnjeg događaja, ali i sličnih jeste da se dijalog između Beograda i Prištine mora intezivirati, rekao je gostujući u Dnevniku RTS-a Dragan Đukanović iz Centra za spoljnu politiku i dodao da će se sve ove stvari ponavljati sve dok Beograd i Priština ne dođu do kompromisa.\n"Kompromis je nužan i za Albance i za Srbe. Najbitnije da se sprovede sve što je do sada dogovoreno, a očigledno je da je albanska strana na KiM pokušava da neke stvari ne sprovede", ističe Đukanović.\nKaže da je veoma značajno što EU može da garantuje da će sporazum biti sproveden.\n"Meni se čini da je zarad regionalne stabilnosti i zarad napretka Srbije veoma značajno da dođe do potencijalnog kompromisa koji bi pomirio ovaj jednovekovni sukob između Albanaca i Srba", kaže Đukanović.\nNavodi i da je Hašim Tači ovim putem želeo da prenese poruku pre svega domaćoj javnosti, kosovskim Albancima, ali je, kaže, nažalost, tako poslao i jednu indirektnu poruku kosovskim Srbima koji su se juče osetili nesigurno.\n"Očigledno je da Tači postepeno gubi podršku kada su u pitanju njegovi kolaicioni partneri, ali i kada je u pitanju Vlada Kosova", zaključuje Đukanović.\n"Sporazum u Makedoniji biće svakako implementiran"\nPovodom referenduma o podržavanju sporazuma između Skoplja i Atine, Dragan Đukanović je rekao da su Vlada Makedonije i premijer Zoran Zaev dosta uradili da bi se dobio pozitivan rezulatat u kampanji i na referendumu, ali, kako kaže, plaši se scenarija da ne bude dovoljno izlaznosti od 50 odsto, a da bude pozitavan odgovor na referendumu.\n"Pošto je sporazum savetovadavan, a EU i drugi akteri, kao što je SAD, rekli su da će se on i dalje implentirati kroz Sobranje i druge organe, tako da mislim da će on biti implementiran. Pre svega što je opoziciona VMRO-DPMNE, kao što vidimo indiferentna po ovom pitanju i verovanto će biti oslabljena i jedan njen deo će u Sobranju glasati za implementaciju ovog sporazuma", kaže Đukanović.\nĐukanović ne očekuje proteste i sukobe tokom referenduma, s obzirom da kada je sporazum bio potpisan 17. juna trajali su nekoliko večeri i mislim da kapacitet za potencijalne sube trenutno ne postoji.\n"Ja bih na ovo nadovezao i izbore u BiH sledeće nedelje i čini mi se da će u ovu ranu jesen mnoge stvari na Balkanu da se ubrzaju i da dobiju jednu značajniju dinamiku. Ipak, nadam se i da će regionalna stabilnost biti očuvana", rekao je Đukanović.\nAlbanaca dijalog Đukanovic Intenzivan jednovekovni rešenje Srba sukob za\nTurska: Uhapšeno 17 stranaca osumnjičenih za veze sa Islamskom državom\nCrna Gora i dalje rekorder po broju tužbi podnijetih sudu u Strazburu


27. jul 2010.godine\nDragin uručuje 15 tona brašna Crvenom krstu u Bujanovcu Ministar poljoprivrede, šumarstva i vodoprivrede Saša Dragin uručiće sutra Crvenom krstu u Bujanovcu donaciju od 15 tona brašna, najavljeno je iz tog ministarstva.\n27. jul 2010.godine - Preuzeto od Tanjuga\nGodišnjica prvih demokratskih izbora na jugu Srbije VRANjE, 27. jul 2010. – Na današnji dan 2002. godine, u Bujanovcu, Preševu i Medveđi održani su prvi posleratni demokratski izbori po tada novom Zakonu o lokalnoj samoupravi.\nPET MILIONA ZA JUG SRBIJE Kraljevina Danska će našoj zemlji pokloniti pet miliona evra, namenjenih za razvoj poljoprivrede na jugu Srbije, odnosno na području Jablaničkog, Nišavskog, Pčinjskog i Topličkog okruga, na osnovu Sporazuma o razvojnoj saradnji vlada Republike Srbije i Kraljevine Danske, koji su u petak potpisali ministar finansija srpske Vlade Diana Dragutinović i ambasador Danske u našoj zemlji, Mete Kjuel Nilsen.\nDAČIĆ: NA JUGU SRBIJE STABILNO Zamenik premijera i ministar unutrašnjih poslova Ivica Dačić izjavio je da je situacija u Preševu, Bujanovcu i Medveđi posle objavljivanja mišljenja Međunarodnog suda pravde o Kosovu stabilna.\nSIROMAŠTVO Nemačka vlada i opštine Aleksinac, Bujanovac, Pirot i Preševo uložili su 956.200 evra u smanjenje siromaštva u ovom delu Srbije.\nŠKOLA FUDBALA U MEDVEĐI\nFudbalski klub „Jablanica“ je uz podršku Koordinacionog tela Vlade Republike Srbije za opštine Preševo, Bujanovac i Medveđa osnovao školu fudbala koja okuplja mlade iz opštine Medveđa. Od osnivanja škole fudbala, aprila 2010. godine, FK „Jablanica“ i njeni polaznici odigrali su četiri prijateljske utakmice i učestvovali na jednom turniru. Na svim odigranim utakmicama FK „Jablanica“ zabeležila je odlične rezultate.\nPredsednik Nacionalnog saveta Albanaca Galip Bećiri izjavio je da će se konstitutivna sednica albanskog Nacionalnog saveta održati u subotu, 24. jula 2010. godine, u Bujanovcu i da će na njoj biti zastupljeni predstavnici Albanaca iz Bujanovca, Preševa i Medveđe.\nZA 25 OPŠTINA 17,5 MILIONA EVRA Dvadeset pet opština sa juga i jugozapada Srbije dobiće 17,5 miliona evra za razvoj u naredne tri godine. Evropska unija će dati 13,5, Vlada Švajcarske 2,5 i Vlada Srbije 1,5 milion evra. Ovo je predviđeno sporazumom o realizaciji programa „Progres“ koji su u Vranju potpisali šef Delegacije EU u Srbiji Vensan Dežer i potpredsednik Vlade Srbije Božidar Đelić.\nULIČNA AKCIJA U BUJANOVCU\nU okviru projekta „Ja volim Bujanovac“ koji je podržalo Koordinaciono telo Vlade Republike Srbije za opštine Preševo, Bujanovac i Medeveđa, 19-og jula Centar za toleranciju i integraciju juga Srbije organizovao je četvoročasovnu uličnu akciju u okviru koje je multietnička grupa aktivista građanima Bujanovca podelila letke kojima se podstiču mladi svih nacionalnosti da se uključe u promovisanje svoje opštine. Leci su štampani na srpskom, albanskom i romskom jeziku.\nEU POMAŽE JUG SRBIJE Potpredsednik Vlade Srbije Božidar Đelić i šef Delegacije Evropske unije u Srbiji Vensan Dežer potpisaće danas u Vranju ugovor o dodeli bespovratnih sredstava za sprovođenje programa "Evropsko partnerstvo sa opštinama - Progres". Cilj programa je da u naredne tri godine bude podržan razvoj 25 opština južne i jugozapadne Srbije. „Progres“ je zajednički program EU i vlada Švajcarske i Srbije, kaže se u saopštenju kabineta potpredsednika Đelića.


Članak je koristilo čak 959+ korisnika\nGradovi koji se nalaze na obalama velikih reka imaju poseban značaj u urbanom razvoju čitavih podneblja. Povoljna lokacija ovih gradova uticala je na to da oni budu naseljeni vekovima, u kontinuitetu, pa se baš u njima mogu doživeti različiti ambijenti, specifični za periode u kojima su nastajali.\nSmederevska tvrđava, Foto: Igor Markov\nGradovi na Dunavu od posebnog su značaja za razumevanje različitih slojeva gradogradnje i razvoja obale u različitim delovima Evrope. Od Švarcvalda do Crnog mora, na Dunavu se u harmoničnom ritmu nižu gradovi, varoši i utvrđenja, svedočanstva o istorijskom razvoju i značaju kako pojedinačnih tačaka, tako i čitavog dunavskog regiona. Na oko 1.700 km od izvora Dunava, nalazi se gotovo savršeno očuvano srednjevekovno utvrđenje.\nUlaz u Mali grad, Foto: Igor Markov\nU prvoj polovini 15. veka, na ušću Jezave u Dunav, po nalogu despota Đurađa Brankovića, podignuta je Smederevska tvrđava. U Malom gradu sa šest kula bili su smešteni dvor, biblioteka, kuhinja i sala za prijeme, dok je Veliki grad bio namenjen smeštaju stanovništva, trgovini i zanatima te opasan zidinama sa 19 kula. Same zidine, debljine 4 metra i visine kula do 20 metara, bile su prilagođene borbama hladnim oružjem, iako su već u to vreme utvrđenja imala niže i znatno deblje zidove, zbog zaštite od topovskih udara. Osim odbrambene funkcije u srednjem veku, a kasnije funkcije simbola grada, jedan upečatljiv detalj kule Smederevske tvrđave svedoči o drugačijem računanju vremena u srednjevekovnoj Srbiji. Na jednoj od kula unutrašnjeg grada nalazi se zapis da je grad sazidan 6938. godine, pri čemu se može odrediti da je u upotrebi bio kalendar prema kome se vreme računalo „od stvaranja sveta“ 5508. godine p.n.e.\nNa trougaonoj Smederevskoj tvrđavi i danas su uočljivi arhitektonski detalji koji svedoče kako o trgovačkom, ekonomskom i administrativnom značaju Smedereva u 15. veku, tako i o različitim stilovima i uticajima koji su se na ovom mestu ukrštali i preplitali. Bifore i trifore (prozori na tvrđavi) isklesani su u romanskom i gotskom stilu, koji nije bio karakterističan za ovo podneblje. Na osnovu ovoga, kao i spisa o trgovačkim vezama i samoj izgradnji Tvrđave, može se zaključiti da su veze sa Mletačkom Republikom i Dalmacijom uticale i na jedinstven spoj stilova koji karakteriše utvrđenje.\nBifore u Malom gradu, Foto: Igor Markov\nImpozantno utvrđenje koje se prvo uoči sa Dunava, samo je "prednji" plan priče o urbanizaciji koju Smederevo priča svojom arhitekturom. Prateći pravac glavne staze koja povezuje Mali grad i izlaz iz Velikog grada tvrđave, nakon dva bloka dolazi se do Trga Republike – današnjeg centra grada. Zaleđe tvrđave i dunavske obale duž ovog pešačkog pravca gotovo poput hronološke linije povezuje arhitektonske stilove i istorijski razvoj grada.\nTrg Republike u Smederevu, Foto: Igor Markov\nDolaskom do Trga, mogu se uočiti znameniti objekti iz 19. veka, poput Hrama Svetog Georgija i zgrade Okružnog suda. Dok je crkva u sredini, oblikovana kombinovanjem arhitektonskih principa prema kojima je izgrađen manastir Manasija sa romantičarskim i baroknim motivima i formama, zgrada Okružnog suda svedoči o arhitektonskom povezivanju podunavskih gradova – Beograda i Smedereva.\nMonumentalni objekt Okružnog suda izgrađen je osamdesetih godina 19. veka po projektu arhitekte Aleksandra Bugarskog, projektanta Kraljevog dvora i Narodnog pozorišta u Beogradu. Bogata dekorativna plastika i centralna simetrija karakteristični su za brojne javne objekte u ovom periodu, a upravo prepoznatljivost akademizma u oblikovanju javnih građevina utiče na vizuelno povezivanje sa drugim gradovima čija je urbanizacija doživela procvat krajem 19. i početkom 20. veka.\nZgrada Okružnog suda, Foto: Igor Markov\nZastupljenost ključnih arhitektonskih stilova vezanih za vreme u kojima su građevine nastajale u samom centru Smedereva, upućuje na to da se pored vizantijskog stila, baroka i akademizma, na pešačkoj trasi od suda do pristaništa na Dunavu mora naći i modernistički stil. Upravo u ovom stilu projektovana je „Francuska kapa“ – objekat na samoj obali. „Francuska kapa“ podignuta je 1936. u čast francuskog ministra spoljnih poslova Žana Luja Bartua, koji je 1934. godine posetio Smederevo. Oblikovanje objekta podseća na francusku vojničku kapu iz Prvog svetskog rata, ali se po poziciji uz reku i oblikovanju čitavog objekta mogu uočiti osnovni principi modernističke arhitekture, poput kružnog zida i velikih prozora.\nU urbanističkom razvoju Smedereva zastupljeni su mnogi stilovi, kojima se naglašava kontinuitet razvoja, zbog čega se može pretpostaviti da će dalji razvoj grada i urbanizacija u budućnosti Smedereva nastaviti da se razvija duž Dunava.\nZahtevni oblici parcela često utiču na formu objekta, odnosno podstiču arhitekte da pronal...\nKada u planu imate izgradnju nove kuće, obratite pažnju i na tradicionalnu arhitekturu, t...\nOblik vaše kuće treba da bude prijatan na prvi pogled, koliko i opšti utisak o njoj, ali ...\nOpredeljenje za određeni koncept prilikom uređenja životnog prostora ume da bude naporno, ...


Stradalo najverovatnije i do 200.000 ljudi – Nadlanu.com\nStradalo najverovatnije i do 200.000 ljudi\nPORT-O-PRENS, 16. januar 2010. (Beta) - U katastrofalnom zemljotresu koji je pogodio Haiti stradalo je najverovatnije oko 200.000 ljudi, a tri četvrtine glavnog grada Port-o-Prensa moraće da bude iznova izgrađeno, saopštile su vlasti te karipske zemlje.\n"Do sada su pronađena tela 50.000 poginulih. Prema našim procenama u zemljotresu je ukupno stradalo između 100.000 i 200.000 ljudi, iako nikada nećemo saznati pravi broj stradalih", izjavio je Rojtersu ministar unutrašnjih poslova Haitija Pol Antoan Bjen-Eme, a prenosi kineska agencija Sinhua.\nDržavni sekretar za javnu bezbednost Aramik Luis izjavio je da je do sada u zajedničkim grobnicama pokopano oko 40.000 ljudi.\nKako prenosi kineska agencija, zemljotres jačine 7 stepeni koji je u utorak posle podne pogodio Haiti, jedan je od deset najsmrtonosnijih zemljotresa koji su ikada registrovani u svetu. Nekoliko dana nakon tragedije, glavni grad Haitija je postao plen pljačkaša, dok po ulicama leže tela stradalih prekrivena prašinom. Iz zatvora u Port-o-Prensu, koji je najviše pogođen zemljotresom, i okolnih mesta pobeglo je više hiljada zatvorenika.


Protesti u Srbiji, Tirani, Podgorici i Banjaluci - dešavaju se skoro istovremeno, jesu li oni Balkansko proleće - Dnevni list Danas\nPočetna » BBC News na srpskom » Protesti u Srbiji, Tirani, Podgorici i Banjaluci – dešavaju se skoro istovremeno, jesu li oni Balkansko proleće\n4Piše: BBC News na srpskom 22. februara 2019. 17.19\nTreći protest #1od5miliona u Beogradu,\nDo arapskog, svako proleće imalo je pozitivan predznak.\nNajpoznatije u Srbiji bilo je Beogradsko – muzički festival.\nDanas, mesec dana pre kalendarskog dočeka, pominje se novo – Balkansko proleće.\nProtesti #1od5miliona širom Srbije organizuju se već jedanaest nedelja, a u Banjaluci jedanaest meseci građani traže „Pravdu za Davida“.\nOpozicija u Tirani zahteva smenu vlasti i ostavku premijera Edija Rame, dok građani Podgorice traže promene u pravosuđu i na vrhu vlasti.\nSvima je zajedničko da su to antivladini protesti, mada oni nisu svuda opozicioni.\nU Crnoj Gori, konkretno, organizatori protesta „97.000-odupri se“ u Podgorici podvlače da nijedan opozicioni vođa nije u njihovom timu. Oni su od početka februara dva puta šetali Podgoricom, zahtevajući odlazak kompletne vladajuće strukture i izgradnju slobodnog, građanskog društva.\nu razgovoru za BBC na srpskom Denis Mekić iz pokreta „97.000-odupri se“ ističe da svi mogu da dođu kao građani, ali da bi u postojećoj društvenoj i političkoj atmosferi stranački interesi bili „najblaže rečeno neukusni“.\nPovod za njihovo prvo okupljanje, kaže, bila je afera „Koverta“.\nOna se odnosi na snimak generalnog sekretara predsedništva Crne Gore Slavoljub Stijepović kako preuzima kovertu s novcem od vlasnika „Atlas grupe“ Duška Kneževića. Kako Mekić dodaje, navodno, pare su namenjene bile kupovini glasova na izborima, a sve po nalogu sadašnjeg predsednika Crne Gore Mila Đukanovića.\nAutentičnost snimka niko od aktera nije osporio.\n„U toj koverti je bilo 97.500 eura, a smatramo da je tačno toliko i razloga, za 30 godina vladavine Demokratske partije socijalista, da građani Crne Gore konačno dignu glas i ujedine se protiv korumpirane vlasti“, napominje Mekić.\nZahtevi koji su izrečeni na drugom okupljanju su ostavke direktora Agencije za sprečavanje korupcije, Specijalnog i Vrhovnog državnog tužioca, premijera i predsednika Crne Gore.\nPrema njihovim procenama, okupilo se dosad najviše ljudi, kada je reč o protestima koje ne predvode partije.\n„Bilo je desetak hiljada ljudi, ali umesto licitiranja brojkama, volimo da kažemo da nas je bilo tačno 9.700 te da je vrednost one koverte devalvirala na samo 10 evra“.\nJovana Janjušević iz Podgorice za BBC na srpskom kaže da se konačno stvorila „kritična masa koja rađa nadu u promene“.\n„Za svoje 34 godine ne pamtim drugu partiju na vlasti. Sada proteste organizuju pravi ljudi i verujem da će uspeti, iako vlast pokušava da ih ocrni i devalvira.“\nJanjušević napominje da je „vladavina prava u Crnoj Gori sporna i Evropskoj komisiji i Briselu, to nije samo subjektivna ocena šačice građana.“\nPredsednik Crne Gore Milo Đukanović je, gostujući u emisiji „Ukrštene reči“ na TV Prva, ocenio da afera u vezi sa vlasnikom „Atlas grupe“ ima dva cilja, prvi je da se „odbegli tajkun zaštiti od evidentne krivične odgovornosti“.\nOn nema nameru da podnese ostavku, „ne zato što je vlastoljubiv, već da se radi o kontinuitetu borbe za vrednosti, a da je ono što se dešava – udar na tekovine“.\nIstu poruku za demonstrante i opoziciju ima i albanski premijer Edi Rama.\nHiljade demonstranata pristalica albanske opozicije opkolile su u četvrtak zgradu Parlamenta u Tirani tražeći ostavku vlade, javlja agencija Beta.\nProtest je počeo paljenjem sveća i polaganjem cveća isred zgrade parlamenta, a poruka ovog performansa bila je da je parlament mrtav.\nKasnije je došlo i do nasilja, odnosno bacanja eksplozivnih naprava na policijski kordon.\nOpozicioni poslanici predvođeni Demokratskom partijom desnog centra Ljulzima Baše prethodno su potpisali pisma ostavke iz parlamenta i traže prevremene izbore.\nGrađanka Tirane Rezarta Kaušaj kaže za BBC na srpskom da se nada da će protesti opozicije „razmrdati ceo sistem“.\n„Podržala sam ih, zbog svih skandala koji su se dešavali proteklih godina – korupcija, zloupotrebe položaja, ali i umešanosti visokih funkcionera u trgovinu drogom i organizovani kriminal“, kaže Kaušaj.\nIako je bilo nekih pomaka, Evropska komisija godinama unazad u izveštajima od Albanije traži da načini ozbiljne korake u borbi protiv korupcije i organizovanog kriminala.\nKaušaj posebno smeta arogancija premijera Rame i njegovih pristalica, koji ignorišu zahteve građana, ili još gore, ismevaju one koji od Vlade očekuju da bude odgovorna prema građanima.\n„Protesti prethodnih dana bili najradikalniji, od pada komunizma u Albaniji“, napominje novinar iz Tirane Muhamed Veliu za BBC na srpskom.\n„Ključni cilj opozicije je da pokuša da spreči održavanje izbora, jer smatraju da oni neće biti fer i slobodni.“\nPredlažu, kako kaže, formiranje prelazne vlade, koju bi mogao da vodi neko iz Socijalističke partije Edija Rame, samo da on ode.\nRama to odbija, ocenjujući da je opoziciono napuštanje parlamenta „loša vest za albansku demokratiju“,\n„To može biti fatalno za otvaranje pregovora ove godine, kao i video zapisi nasilnih protesta iz prošle subote koje cirkulišu po svetu“, prenose mediji.\nOd promena u vladajućoj garnituri na protestima, odustalo se posle izbora u Bosni i Hercegovini, ocenjuje novinar iz Banjaluke Srđan Puhalo.\nOn za BBC na srpskom podseća da su protesti „Pravda za Davida“, koji traju već 330 dana, počeli kao građanski, bili politički obojeni pred izbore u BiH i sada ponovo postali građanski.\n„U vreme kampanje dobili su podršku opozicije, što nije nužno loše. Ispostavilo se, međutim, da protesti nisu imali efekat koji je opozicija htela, pa je i njihova zainteresovanost splasla.“\n„Od kraja decembra i prekidanja famoznog koncerta Harisa Džinovića policija hapsi protestante, saslušava, a to potkrepljuje nekim zakonima. Vlasti se na taj način obračunavaju sa neistomišljenicima, jer su dovoljno jaki i sve kontrolišu. A opozicija je potpuno razbijena“, napominje Puhalo.\nČlanovi grupe „Slobodni građani Banja Luke“ od 9. februara gotovon svako veče pokušavaju da prošetaju gradom, određenom rutom, jer smatraju da su zabrane neosnovane.\nU tome ih je dosad sprečavala policija, koja konstantno poziva prisutne da se raziđu ukoliko ne žele biti privedeni, prenosi portal Kliks.ba.\n„Zahtevi su potpuno drugačiji u Srbiji, Podgorici i Tirani. Jeste to uvek protiv vlasti, ali samo zato što je svuda ljudima muka od nepravde“.\nAleksandar Popov iz Centra za regionalizam ističe da su protesti u regionu kao „lik u ogledalu“.\n„Zajednički imenitelji su autoritarni režimi, korupcija, nedostatak vladavina prava i gušenje slobode medija. U svakoj državi regiona vidite i isti odnos vlastodržaca, kojima to ne odgovara“.\nKako Popov ističe, vlastima je uvek bolje da građani ćute, jer ima „velikih i važnih tema, koje su im važnije od naših malih priča i života.“\nOn, ipak, to ne bi nazvao „balkanskim prolećem“.\n„Arapsko proleće nije bilo proleće, već sumrak. Nedajbože, da Balkan liči na to. Od toga smo dobili milione ubijenih i raseljenih, Islamsku državu, migrantsku rutu. A sve to indukovano iz inostranstva, kako bi se došlo do arapske nafte“.\nPrema njegovom mišljenju, bolje je ugledati se na evropske „plišane revolucije“ i nenasilne smene vlasti. Međutim, u njima je uvek postojao neki politički kontrapunkt.\n„Kada je reč o Srbiji, ne pamtim ni da je 90-tih bilo demonstracija u toliko gradova. Dobilo je maha, vlast jeste poljuljana, ali pitanje je šta će posle biti“, kaže Popov.\n„Sve i da Vučića smene, ne postoji jasna alternativa. U opoziciji je čitava papazjanija od ljotićevaca do levice, od Đilasa do Stamatovića. Pre će klijentelistička stranka SNS, poput male bare s puno krokodila, samu sebe urušiti“.\nProfesor političke sociologije na Univerzitetskom koledžu u Londonu Erik Gordi kaže da svaka država ima svoje specifičnosti, ali da im univerzalni uzrok leži u tome što se „građani osećaju izolovano od vladajućih režima, koji su sve više autokratski“\n„Deluje da vlasti rade u sopstvenom, a ne u interesu građana“. Ipak, sumnja da će protesti išta promeniti.\n„Protesti su uglavnom uspešni u iskazivanju besa i frustracije naroda, ali opozicione stranke koje su identične vladajućim, čak i u slučaju da dođu na njihova mesta, neće promeniti uzrok građanskog nezadovoljstva“, zaključuje Gordi.\nNastavljaju se protesti u Užicu i Kosjeriću\n22. februara 2019. u 18.57\nNe znam da li je ovo balkansko proleće, ali jasno je da u svim ovim državama vladaju tajhunskokriminogene strukture. Ne bih se lako mogao odlučiti ni m mza najbolje ni za najgore pojedince svih ovih vladajućih režima. Granica izmešu najboljih i najgorih jedva da se može videti. Pogledajte samo odakle se iseljava stanovništvo, a gde se doseljava i biće vam jasno ko je dobar gazda. Iz svih balkanskih država se masovno iseljava stanovništvo i to vam je dokaz o neuspešnosti vlasti, Nema tu govora o balkanskom proleću, ovo je sumorna jesen balkanska pred ciču zimu!\n22. februara 2019. u 20.38\nProtesti su sad izgleda vrlo moderna stvar po svim zemljama Evrope.\nVidimo kako su prosli Libija Sirija Sgipat i drudi rado\nman pojedinci cekaju takvu srecu. Hvala Danasu na insiraciji\n23. februara 2019. u 09.47\nSve je to na isti kalup. GB da bi skrenula pažnju od svog Bregzit fijaska upumpava ogromna sredstva (samo za R. Srpsku i Srbiju oko 600.000.000 Evra) u takozvane žute revolucije (žuti šatori, Severna Makedonija, žuto pače, Beograd i najzad žuti prsluci u Parizu) i dokazano je da je glavni instruktor otporovac Srđa Popović koji je obučavao, ovde u Beogradu i Venecuelanca Gavida. I u Venecueli i R. Srpskoj je simbol otpora stisnuta pesnica. Čudno je i to da vas svet na čelu sa SAD i Trampom osuđuju carine R. Kosovo od 100% na robu iz Srbije i BiH jedino ih GB podržava. Svi su osudili Bošnjačko preispitivanje ustavnog imena R. Srpske osim opet, Velike Britanije. Svako i malo pametan podržava EU put Srbije jedino se Engleska nešto kočoperi – pa šta je briga kada je ona tu EU napustila.


Nove investicije u Srbiju! Jerg Heskens: Nemci ne vole priče, ''prodaju magle'', već gledaju konkretno na cifre i dugoročne ciljeve - Naši u svetu\nNove investicije u Srbiju! Jerg Heskens: Nemci ne vole priče, ”prodaju magle”, već gledaju konkretno na cifre i dugoročne ciljeve\nObjavljeno 07/06/21 u 16:00\nDrugi talas nemačkih investicija u Srbiji neće kao do sada biti skoncentrisan samo na velike gradove već i na manja mesta, a plan je da u Srbiju više ulažu mala i srednja porodična preduzeća iz ove zemlje, otkriva u izjavi za Tanjug glavni savetnik predsednika Srbije za nemačke investicije Jerg Heskens.\nKako je rekao, razgovara se sa potencijalnim ulagačima za investicije u gotovo svako mesto u Srbiji. Nemačke kompanije pokazuju interesovanje za ulaganje u Srbiju zbog političke i ekonomske stabilnosti, kao i kvalitetne radne snage, a njihova ulaganja nisu kratkoročna, već dugoročna, istakao je Heskens.\nHeskens je ukazao da je Nemačka najvažniji ekonomski partner Srbije, i da je u nemačkim kompanijama u Srbiji trenutno zaposleno više od 70.000 ljudi, a još mnogo više indirektno, preko srpskih firmi koje su u njihovom dobavljačkom lancu.\n“Ove godine obeležavamo 20 godina ekonomskog odnosa u novom dobu, ali Nemačka je i ranije sa ovim regionom imala dobre ekonomske odnose”, naveo je on. Heskens je ukazao da trenutno u Srbiji posluje oko 500 nemačkih kompanija, ali dodaje i da često postoji nemački kapital u investicijama koje su došle preko austrijskih ili švajcarskih firmi.\nKako podstaći američke investicije u Srbiji i zadržati mlade i kvalitetne ljude u domovini?\nOn ističe da je vrednost trgovinske razmene Nemačke i Srbije više od pet milijardi evra, i kazao da očekuje da će ubrzo dostići i šest milijardi. Kada je reč o nemačkim ulaganjima rekao je da se ona protežu po celoj Srbiji.\n“Imamo nemačka ulaganja od Sombora do Vlasotinca, od Priboja do Knjaževca. Svuda imate nemačke firme. Na jednoj strani tu su veliki, poznati brendovi kao što su Kontinental, Simens, MTU koji uskoro postavlja kamen temeljac u Staroj Pazovi, te i Lidl. Ali mnogo važnije je, meni lično, a to je i strategija predsednika Aleksandra Vučića, da budemo atraktivni i ozbiljni partneri za mala nemačka porodična preduzeća”, objasnio je on. Heskens je istakao da je radost velika kada se jedan manji porodični preduzetnik iz Nemačke odluči da investira u Srbiji.\nPreneo je da je, pred intervju sa Tanjugom, imao sastanak sa privrednicima iz Berlina koji žele da investiraju u Bajinu Baštu, i da se radi o zapošljavanju od 50 do 100 ljudi.\n“Srbija nisu samo Subotica, Novi Sad, Beograd, Niš, već mnogo više. Drugi talas nemačkih investicija, uveren sam, ići će izvan velikih gradova”, naglasio je on. Heskens kaže da postoji dosta interesovanja nemačkih kompanija i aktivnih projekata sa potencijalnim ulagačima iz te zemlje.\nS tim u vezi je pomenuo da će do kraja juna javnost biti upoznata sa novom investicijom u Valjevo.\n“Važno je da se radi o dugoročnim investicijama. To nisu firme koje dolaze kratkoročno u Srbiju. Srbija nudi kvalitetnu radnu snagu, koja je u Nemačkoj ključni problem, jer nedostaje sve više kvalifikovane radne snage“, objasnio je on dodajući da je dualni sistem u Srbiji odličan. Tako i firma, koja će investirati u Valjevo, ne dolazi sa kratkoročnom, već dugoročnom vizijom.\n“To je porodična firma, koju ista porodica vodi već više od 100 godina. Ulaganja takvih firmi u Srbiju biće ono što će razlikovati Srbiju od drugih u regionu”, dodao je on ukazujući da bi ta investicija mogla da obezbedi u Valjevu oko 1.000 novih radnih mesta. Upitan šta su ključni faktori zbog kojih se opredeljuju nemačke firme za Srbiju, Heskens je rekao da je to generalno kvalitetna radna snaga.\n“U Srbiji postoji dobar školski sistem, postoji dualno obrazovanje. Drugo je položaj Srbije, kojim se smanjuju transportni troškovi i vreme putovanja. Mislim da je važna i ozbiljnost koju firma vidi u Srbiji”, dodao je on. Heskens je podvukao da investitori vide kada Srbija nešto obeća onda se to i realizuje.\n“Uglavnom svi projekti počnu kao mali, ali se uspostavom poverenja sa lokalnim vlastima, jer nisu tu ključni samo vlada u Beograd, već vlasti na lokalu koje su ozbiljan partner saradnje”, rekao je on.\n“Heskens je ukazao da su investicije iz Nemačke potom srpske firme, kao što će proizvodi “Bizerba” nositi pečat “Made in Serbia”. Upitan kolike su šanse da Srbija privuče proizvodnju koju nemačke firme, nakon korona krize, planiraju da vrate u Evropu, kazao je da su šanse velike, jer Srbija ima mnoge prednosti.\n“Siguran sam da će se nastaviti trend povećanja ekonomske saradnje i investicija iz Nemačke, koji godišnje raste više od 10 odsto nastaviti”.\nHeskens je ukazao da u Srbiju ne dolaze samo firme da bi izvozile, već mnoge zanima i distribucija svojih proizvoda u Srbiji, pošto kupovna moć stalno raste.\nHeskens naglasasva da su privredni podaci Srbije dokaz stabilnosti, a da je stabilnost za Nemce najvažnija.\nHeskens: Pouzdano znam da će dve ili tri velike nemačke investicije doći u Srbiju do kraja godine\n“Nemci ne vole priče, ”prodaju magle”, već samo gledaju konkretno na cifre. Utisak koji imaju nemački privrednici sada imaju jeste da je mnogo urađeno poslednjih godina. Na to ukazuje i nepromenjen kurs dinara. Politička i ekonomska stabilnost, plus fokus na obrazovanje su tri ključna faktor za nemačke investitore, a kruna na to je infrastruktura”, podvukao je on. Ukazao je da se sada priča o Valjevu, Čačku, mestima koja ranije nisu bila tema za investicije zbog infrastrukture.\n“Lokalne vlasti se sada aktivno trude da obezbede infrastrukturne uslove za potencijalne investitore”, naglasio je on. Upitan za formulu uspešnosti nemačke privrede Heskens je kazao da Nemci rade svoj posao sa dugoročnom orijentacijom i ne dozvoljavaju da im nervozu stvaraju neki kratkoročni trendovi.\n“Tako sada radi i politika u Srbiji, a počela je ekonomija, a to je da se fokusira na važne stvari, da ne izbija nervoza ako ne ide dobro par dana. Utakmica traje 90 minuta i treba igrati do kraja”, poručio je on.\nHeskens, takođe, ukazuje da su mladi u Nemačkoj spremniji da se osamostale i da otvaraju firme, ako dožive neuspeh jednom, više puta.\n“U Srbiji postoji strah od preuzimanja odgovornosti. Ljudi žele više da budu zaposleni. Ali i tu je vidljiv pomak”, konstatovao je on.\nKaže da dovođenje nemačkih investicija ima i za cilj uspostavljenje mreže dobavljača u Srbiji, koja treba da doprinese osamostaljenju ljudi. Kada je reč o dualnom obrazovanju ukazuje da su primetni prvi konkretni rezultati. “Sada imamo prve generacije mladih koji su završili dualno obrazovanje. To je ključni faktor za Srbiju dugoročno. Nemačke firme vide sistem u Srbiji koji poznaju. Obrazovanje je ključ stabilnosti za nemačke firme”.\nHeskens je ukazao da je važno da se što više domaćih firmi uključi aktivno u dualno obrazovanje, jer bi to moglo doprineti radikalnom daljem poboljšanju ekonomske situacije.\nKaže i da nemačke firme nisu samo u velikim gradovima, već da se najveći broj nalazi u mestima čija imena ni ne znamo, zbog čega insistira da investitori, prilikom donošenja odluke da ulažu u Srbiju, razmisle ne samo o gradovima uz autoput, već i o mestima kao što su Surdulica, Priboj, i druga. Veliki potencijal on vidi i u poljoprivredi. Heskens ne smatra da pritisci na Srbiju zbog nerešenog kosovskog pitanja imaju negativan uticaj na investitore.\n“Politička i ekonomska stabilnost su najvažnije i to već vidimo više od 10 godina u Srbiji. Za mesec dana MTU postavlja kamen temeljac u Staroj Pazovi. Ne bi došli ako ne bi znali da je zemlja stabilna. Naravno da su lepe vesti bolje nego negativne, ali u svakodnevnom životu nikoga ne zanimaju priče sa Prištinom, jer fokus treba da bude na ekonomiji”, kaže on.\nUpitan da li nakon izbora u Nemačkoj može doći do promena u saradnji sa Srbijom, Heskens ističe da razlike između stranaka postoje samo na papiru.\n“Neće biti velikih promena u saradnji. Sve stranke u Nemačkoj, od leve do desne orijentacije, žele da vide Srbiju u EU. Podrška Berlina Beogradu ostaće, nebitno ko je na vlasti u Nemačkoj”, zaključio je on.\nSrpska šampionka kikboksa Teodora Manić u borbi za profesionalnu svetsku titulu (FOTO)


Javno predavanje Marine Abramović kao poklon svim ljubiteljima umetnosti - WANNABE MAGAZINE\nU sklopu izložbe “Čistač” Marina Abramović će 28. septembra održati javno predavanje ispred Muzeja savremene umetnosti sa početkom u 18 sati. Od ove nedelje možete preuzeti besplatne ulaznice za ovaj jedinstveni umetnički događaj na blagajni Muzeja savremene umetnosti svakog dana od 10:00 do 18:00 osim utorkom.\nBesplatne ulaznice važiće samo za javno predavanje, dok će ulaz za izložbu “Čistač” biti u prodaji po redovnim cenama. Prisustvo predavanju je moguće samo uz besplatnu kartu, čiji broj je ograničen i deliće se zaključno sa 25. septembrom.\nO izložbi “Čistač”\nIzložba hronološki prati sve faze kompleksne pedesetogodišnje karijere Marine Abramović – od ranih slikarskih i konceptualnih radova, preko solo performansa i zajedničkog rada sa Ulajem, do kultnih radova iz samostalne karijere Abramovićeve. Kroz ovu retrospektivu, koja ima pre svega edukativni karakter, publika će moći da pogleda više od 120 radova (slike, crteži, objekti, fotografije, audio i video radovi, filmovi, scenografije, reperformansi i arhivska građa), antologijska dela umetnosti performansa (serija Ritam, Lips of Thomas, Relacioni radovi, Prelazak preko noćnog mora), kao i dela koja su obeležila njen recentni opus (Balkanski barok, Sedam lakih komada, Umetnik je prisutan). Izložbu “Čistač” organizuje Muzej savremene umetnosti u Beogradu, uz podršku Vlade Republike Srbije, dok je producent Moderni muzej (Stokholm), u saradnji sa Luizijana muzejom moderne umetnosti (Humlebek) i Bundeskunsthale (Bon).


Crna Gora: Uhapšeno 20 ljudi iz Srbije - 16.10.2016, Sputnik Srbija\nU crnogorskom Specijalnom tužilaštvu počelo je saslušanje 20 državljana Srbije osumnjičenih za terorizam i stvaranje kriminalne organizacije. 16.10.2016, Sputnik Srbija\n15:03 16.10.2016 (Osveženo: 03:39 26.08.2021)\nDirektor crnogorske policije Slavko Stojanović potvrdio je da je prethodne noći uhapšeno 20 osoba iz Srbije, dok se za jednim licem traga, a zbog sumnje da su na teritoriji Crne Gore počinili krivično delo stvaranje kriminalne organizacije i krivično delo terorizam.\nOni su, kako se sumnja, ušli u Crnu Goru i imali nameru da prvo preuzmu automatsko oružje, a potom da večeras izvrše napade na institucije sistema, policiju i predstavnike državnih organa, ne isključujući mogućnost napada na visoke državne zvaničnike.\nZbog interesovanja „svih medija“, Stojanović je rešio da se oglasi pisanom izjavom u kojoj potvrđuje hapšenje, saopštilo je Ministarstvo unutrašnjih poslova Crne Gore.\n„Tačno je da su službenici Uprave policije prethodne noći u saradnji sa Agencijom za nacionalnu bezbednost i uz koordinaciju i po nalogu Specijalnog državnog tužilaštva, a postupajući shodno operativnim i obaveštajnim podacima kojima je policija raspolagala, lišili slobode 20 lica, državljana Srbije, dok se za jednim licem, takođe državljaninom Srbije, traga“, ističe se u izjavi.\nBivši šef Žandarmerije Bratislav Bata Dikić i još najmanje 15 osoba uhapšeno je prethodne noći u Crnoj Gori, pod sumnjom da su, kako javlja televizija „Pink M“, planirali da danas, tokom parlamentarnih izbora u toj zemlji, izvedu terorističke akcije, izazovu oružane sukobe, pa čak i likvidacije.\nPrema nezvaničnim informacijama te televizije, na čelu grupe, koja je sa sobom u Crnu Goru unela i veliku količinu oružja i eksploziva, nalazi se bivši smenjeni šef Žandarmerije iz Srbije Bratislav Bata Dikić, preneo je sajt „Pinka“.\nVučić: Čudan dan na koji je Dikić uhapšen\nPremijer Aleksandar Vučić nije danas hteo da komentariše hapšenje bivšeg šefa srpske Žandarmerije Bratislava Dikića u Crnoj Gori kako ne bi ni na koji način uticao na parlamentarne izbore u toj zemlji, ali je primetio da je „čudan dan na koji se to desilo“.\n„Nemamo nikakve podatke o tome. Ministar policije Srbije me je obavestio. Čudan mi je dan na koji se to dešava i to je sve što ću o tome da kažem“, rekao je Vučić novinarima, i podsetio da je Dikić, inače, penzionisan.\n„Za sve ostalo bolje da se ugrizem za jezik tri puta i da prećutim“, rekao je.\nPremijer je dodao da će o tom slučaju više govoriti sutra, kad se završe izbori u Crnoj Gori kako „ne bi uticao ni na koji način“.


Radonjić ne stiže za izbore - Vijesti.me\nO AGENCIJI ZA ANTIKORUPCIJU\nRadonjić ne stiže za izbore\nDemokrate će insistirati da Radonjić bude razriješen sa funkcije Edit\nRadne grupe (Foto: Savo Prelević)\nDarvin Murić 9. decembar 2015, 16:20 ažurirano 12. februar 2019, 09:09\nAgencija za sprečavanje korupcije teško da će od 1. januara, kako to predviđa zakon, biti operativna i spremna da se uključi u izborni proces, ocijenili su predstavnici Demosa i URA nakon sjednice Radne grupe parlamentarnog dijaloga na kojoj je saslušan direktor Agencije Sreten Radonjić .\nIz Evropske komisije ranije su poručili da je puna operativnost tog organa jedno od privremenih mjerila od čijeg će ispunjavanja zavisiti dalji proces pregovora sa EU.\nFunkcioner Demosa, Goran Danilović kazao je da je Radonjić informisao članove Radne grupe da je Agencija dobila prostorije za rad. “Ja nisam stekao utisak da će sve to biti useljivo pa samim tim i Agencija funkcionalna od 1. janura. Pretpostavljam da postoje značajne procedure. Ono što me čini nespokojnim je da li će agencija biti funkcionalna na nivou da prati izbornu kampanju za lokalne izbore čiji rokovi se približavaju, i državne koji su evidentni u idućoj godini”, rekao je Danilović. Danilović je dodao da u Demosu ne bi voljeli da zapošljavanja u agenciji budu u toku izborne kampanje.\nPotpredsjednik URA Rade Bojović rekao je da će biti problema oko osposobljavanja jedne važne institucije za njeno učešće u izbornom procesu.\nFunkcioner Demokrata Neven Gošović je rekao da će ta partija insistirati da Radonjić bude razriješen jer je izabran na funkciju kao penzioner i iza njega ne stoje rezultati koji ukazuju da će se uspješno boriti protiv korupcije.\nPoslanik DPS-a Milutin Simović rekao je da će Agencija biti spremna da se od početka 2016. uključi u izborni proces. Spasoje Kovačević iz SNP-a kazao je da je ta partija tražila da na nekoj od narednih sjednica Radne grupe bude saslušan i VDT Ivica Stanković. ”Kako bi informisao o postupcima i svim istragama koje su vođene za zloupotrebu državnih resursa u predizbornim kampanjama”, rekao je Kovačević novinarima.\nPolitički direktor Pozitivne Aleksandar Ražnatović rekao je da se nazire politička volja da se implementiraju svi zakoni kako bismo imali fer i slobodne izbore.


Kad harmonika otkrije pravo lice politike\nSrpski član Predsedništva BiH Milorad Dodik komentarisao je reagovanja opozicionih stranaka u Srpskoj na to što je uveo harmonikaša u njegov kabinet u Sarajevu.\nOn je poručio da je "jedna harmonika uspela da izvede na čistac opoziciju i otkrije njihovo pravo lice".\nDodik je u izjavi za Srnu rekao da je gledao i Mladena Ivanića, i Mirka Šarovića i Branislava Borenovića kako bez imalo stida interese Republike Srpske zamenjuju probosanskom politikom, ali da ni tada ni sada nije govorio da nisu normalni niti da ga je stid šta rade.\n"Govorio sam da je to što rade izdajnički čin prema Republici Srpskoj i opasna politika. Da sam imao nameru juče da ih sve izvedem na čistac verovatno ne bih uspeo kako je uspela jedna harmonika. Meni je i juče bilo žao na šta su spale te probosanske pripejd partije", rekao je Dodik na optužbe opozicije da, kako su rekli, nije normalan i da ga se stide nakon što je uveo harmonikaša u zgradu Predsedništva BiH u Sarajevu i zapevao srpske pesme.\nDodik kaže da je sramota prodati fiskalni suverenitet Republike Srpske, što je uradio Ivanić i PDP, pa se hvaliti time i mnogo čega još što je izdašno davao pa se hvalio.\n"Evo da i ja budem malo u trendu pa da kažem da je i mene bilo stid na šta je spala opoziciona scena Republike Srpska da juče čeka šta će reći SDA i Željko Komšić da bi se i oni oglasili i ponovili njihove reče", naveo je Dodik.


DAČIĆ U UN: Srbija preko 4 godine čeka sprovođenje Briselskog sporazuma | Dnevna Gazeta\nby Dragan Pilipovic 07/02/2018 07/02/2018 Politika\nNjUJORK – Ministar spoljnih poslova Srbije Ivica Dačić poručio je danas da je realnost na Kosovu i Metohiji takva da ni posle četiri i po godine nema naznaka da će Priština ispuniti svoju obavezu i formirati ZSO, a da nedavno ubistvo Olivera Ivanovića ukazuje da je bezbednosna situacija na Kosovu nesigurna i osetljiva.\nOn je na sednici Saveta bezbednosti (SB) Ujedinjenih nacija (UN) na kojoj se razmatra izveštaj generalnog sekretara UN Antonija Gutereša o radu Unmika, rekao da su pre početka sastanka stigle sugestije da se „držimo teme sastanka i pokažemo konstruktivnost, miran ton uz izbegavanje konfrontacija”.\n„Kao i pre fokusiraću se na aktuelnu situaciju i izveštaj generalnog sekretara. Nadam se da će i predstavnica Prištine prihvatiti te sugestije, da neće držati istorijske lekcije i iznositi neistine i ulepšavati stvarnost i ignorisati izveštaj generalnog sekretara i realnost na terenu”, rekao je Dačić.\nOn je podsetio da je Briselski sporazum potpisan 2013. i da je uspostavljanje ZSO za Srbiju „krucijalno pitanje od nemerljivog značaja” jer treba da zaštiti vitalne interese Srba na Kosovu.\n„Srbija četiri i po godine strpljivo čeka da Kosovo ispuni tu obavezu. Nema države u SB UN koja nije apelovala da Kosovo tu obavezu ispuni, ali pomaka ima malo. Generalni sekretar konstatuje da nema napretka i da nema naznaka kada će se to desiti. To je realnost na terenu”, poručio je on.\nTakođe, naveo je da je Srbija konstruktivno i posvećeno učestvovala u dijalogu verujući da će rešavanje svih otvorenih pitanja doprineti miru i stvaranju prilika za napredak regiona i članstvo regiona u EU.\n„Uvereni da nema druge alternative. Srbija je dosledno primenjivala svoje obaveze, Srbija je spremna da nastavi dijalog ali postavlja se pitanje da li će ijedan dogovor imati smisla ako nema naznaka o formiranju ZSO”, poručio je Dačić.\nRealnost na terenu je, dodao je Dačić, i to da je 16. januara ubijen Oliver Ivanović i da je ovaj događaj dramatično ugrozio sigurnost na Kosovu.\n„Ubistvo je bezumni teroristički akt koji ugrožava stabilnost ne samo severa već i celog regiona”, upozorio je on.\nPodsetio je da je sever Kosova 21. i 22. januara posetio predsednik Srbije Aleksandar Vučić, koji je tada pozvao na očuvanje stabilnosti i mira, staloženosti i dostojanstva i naveo da se sve mora rešavati dijalogom i mirnim putem.\n„Prištinske institucije su to odbile, ali tri nedelje kasnije nemamo nikakve informacije osim nekih izjava zvaničnika da je reč o mafijaškom obračunu i da nije etnički motivisano. To vodi samo ka zamagljivanju. Privođenje pravdi nalogodavaca i izvršilaca i otkrivanje motiva ključno je za mir”, rekao je Dačić.\nTo je sve dokaz da je „bezbednosna situacija nesigurna i osetljiva i potvrđuje potrebu prisustva međunarodnih snaga”, zaključio je Dačić.


Vesti online / Vesti / Svet / Ekvador će mesecima odlučivati o azilu Snoudenu?\nEkvador će mesecima odlučivati o azilu Snoudenu?\nEkvador će možda mesecima odlučivati o azilu za bivšeg službenika američke Nacionalne službe bezbednosti Edvarda Snoudena, a jedan od faktora koje će razmatrati su odnosi sa SAD, rekao je danas jedan zvaničnik te zemlje.\nMinistar inostranih poslova Ekvadora Rikardo Patino danas je u Kuala Lampuru uporedio slučaj Snoudena sa slučajem osnivača internet grupe Vikiliks Džulijana Asanža, koji je dobio azil u Ambasadi Ekvadora u Londonu.\n"Trebalo nam je dva meseca da odlučimo u slučaju Asanža, tako da nemojte da očekujete da ćemo ovog puta brže doneti odluku", rekao je Patino novinarima.\nUpitan da li će Ekvador pružiti Snoudenu zaštitu dok se njegov zahtev bude razmatrao, Patino je rekao da će Ekvador odlučiti "ukliko Snouden ode u ambasadu".\nPatino je odbio da navede kriterijume po kojima će Ekvador odlučivati, ali je dodao da će njegova vlada "razmotriti sve rizike", pri čemu je aludirao na bojazan da bi pomaganje Snoudenu ugrozilo trgovačke odnose sa SAD. Snouden, koji je optužen za povredu američkih zakona o špijunaži, pobegao je u Hongkong i ovog vikenda došao u Moskvu. U ponedeljak je rezervisao let za Havanu, odakle je trebao da se uputi u Venecuelu i zatim u mogući azil na Ekvadoru, ali se još nije ukrcao.\nPredesednik Rusije Valdimir Putin od tada je govorio da je Snouden u tranzitnoj zoni moskovskog aerodroma Šeremetjevo. Prema vestima koje je Vikiliks danas primio i objavio na društvenoj mreži Tviter, Snouden je "bezbedan i u dobrom stanju". Vikiliks je saopštio da članica njegovog osoblja Sara Harison putuje sa Snoudenom, međutim, nije navedeno ništa po čemu bi se moglo zaključiti da li je najnovija poruka o Snoudenu stigla od nje, Snoudena samog ili nekog drugog izvora.\nU ponedeljak, Asanaž je na konferenciji za novinare rekao da je zbog bezbednosti ograničen u pogledu onoga što može da kaže o njemu. On je odbacio navode po kojima Snouden provodi vreme na moskovoskom aerodromu razgovovarajući sa ruskim špijunima.\nSreda 26.06.2013. 22:46\nNe mogu da verujem!Ako mu je Ekvador obecao azil neka mu da.Sad jedino Rusija da mu da azil,promeni mu identitet i da ostane Rus doveka!Treba Ekvador da mu posalje pasos sa novim identitetom da covek moze da nastavi put. Rusi ce biti strpljivi jos par dana posle ili da ga hapse i izruce Americi,ili da postane njihov gradjanin ako ne zele da ga izruce? Sve sad zavisi od Putina!


Jeftini letovi iz Porta za Bosnu i Hercegovinu - Avionske karte Porto Bosna i Hercegovina - eSky.ba\nLetovi iz Porta\nLetovi iz Porta za Bosnu i Hercegovinu\nPretražite letove iz Porta za Bosnu i Hercegovinu\nProvjerite najbolje ponude letova iz Porta za Bosnu i Hercegovinu\n✔ Postoje li posebne ponude za letove iz Porta za Bosnu i Hercegovinu na eSky.ba?\n✔ Mogu li se pobrinuti za osiguranje prilikom rezervacije leta iz Porta za Bosnu i Hercegovinu?\n✔ Ako rezerviram let iz Porta za Bosnu i Hercegovinu, mogu li rezervirati ujedno i smještaj?\n✔ Koje avio-kompanije nude letove iz Porta za Bosnu i Hercegovinu?\nBudite sigurni, da na eSky.ba ponuda letova iz Porta za Bosnu i Hercegovinu uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Portugal Jeftini letovi iz Portugala Jeftini letovi za Pico Jeftini letovi iz Picoa Jeftini letovi za Benbeculau Jeftini letovi iz Benbeculae\nJeftini letovi za Američke djevičanske otoke Jeftini letovi sa Američkih djevičanskih otoka Jeftini letovi do Tanger Ibn Battouta Jeftini letovi od Tanger Ibn Battouta


MARIJA OBRADOVIĆ: “VUČIĆ DONOSI APSOLUTNU POBEDU” · Kraljevo.online\nNASLOVNA POLITIKA MARIJA OBRADOVIĆ: “VUČIĆ DONOSI APSOLUTNU POBEDU”\nTOMISLAV NIKOLIĆ NIJE KANDIDAT, JER SNS HOĆE POBEDU U PRVOM KRUGU\n“Razlog zbog čega Tomislav Nikolić nije naš kandidat, jeste taj što nismo smeli da se igramo time da li će biti pobede u prvom krugu”, rekla je gostujući u Dnevniku zapadne Srbije potpredsednica Glavnog odbora Srpske napredne stranke Marija Obradović.\n„Predsednik i premijer bi trebalo da budu iz istog tima i da sarađuju. Sve što znam o politici naučila sam od Tomislava Nikolića i Aleksandra Vučića, ali nisam imala dilemu i znam da Vučić može doneti apsolutnu pobedu“, naglasila je Obradović, prilikom gostovanja u Dnevniku zapadne Srbije.\nU SNS, kaže Obradović, nije postojala dilema ko će biti predsednički kandidat. „U jednom danu, od 185 odbora SNS-a u Srbiji, dobili smo jednoglasnu potvrdu po pitanju kandidata“, rekla je Obradović.\nOna je naglasila da nisu neophodni parlamentarni izbori, jer parlament dobro funkcioniše, a jedino što smeta Srbiji u ovom trenutku jeste iscepkanost u srpskom parlamentu koje ne odražava pravu sliku zemlje.\n„Volela bih da nezavisni poslanici mogu ozbiljno da odražavaju sliku javnosti, ali to nije slučaj u ovom trenutku, a to i oni sami priznaju“, zaključila je Obradović.\nSamo par ljudi zna kako se popela gore u Beograd.Mislim u Kraljevu.Zasluzan je kazu i neki Nebojsa Stefanovic.Kako i zasto,misterija za neupucene.Drzi se Krusevljanko!\nFantasticna karijera,spikerka u TV Kraljevo,portparol u Toplani u Kraljevu,spikerka na mitingu Borisa Tadica u Kraljevu u Bioskopu Kvart,pa u naprednjake.Uspesna srednjoskolka,zna kako se uvaljuje u fotelju\nKoja ce budala da glasa zanjega ,sta nam je sve uradi trba ga proterati.\nŠta da očekujemo od Vučića, on je maneken, mi treba da radimo da nam bude bolje, izašli smo iz zime imali smo struje vode nije bilo nestašica mleka hleba, vode, jaja….


Sinod RPC: Sve pomesne crkve da podrže vernike u Crnoj Gori - Sputnjik Srbija\n21:07 08 Avgust 2020\n07:29 30.12.2019 (osveženo 14:07 30.12.2019) Preuzmite kraći link\n„Obraćamo se svim pomesnim pravoslavnim crkvama da podrže kanonsku crkvu u Crnoj Gori. Opasnost koja se nadvila nad njom niko od nas ne treba da shvati kao daleku ili tuđu. Ono što danas pokušavaju da nametnu vernicima u Crnoj Gori, sutra može snaći svaku crkvu“, navodi se u poslanici.\nArhijereji Ruske pravoslavne crkve nazvali su zakon o slobodi veroispovesti, koji je usvojen u Crnoj Gori, „činom podrške raskola slabljenjem kanonske Crkve i pokušajem da se ona stavi u ponižavajuću i opasnu zavisnost od države — tim pre nepravednu, jer je Crna Gora sekularna država“.\nVaseljenski patrijarh: U Crnoj Gori je Srpska pravoslavna crkva i nema promena\n„Samovoljno i ilegalno upadajući u oblast kanonskog prava vlasti zemlje negiraju očigledan i lako dokaziv kontinuitet kanonske Crkve, insistirajući na njenoj preregistraciji, čime se Crkva stavlja van pravnog okvira i postavlja pod udar agresivnog nacionalizma“, ističe se u poslanici.\nSinod je takođe apelovao na svetsku zajednicu da spreči kršenje prava verskih zajednica u Crnoj Gori, podsetivši da je Evropska komisija za demokratiju putem prava ranije postavile ozbiljne primedbe na novi zakon o verskim slobodama.\n„Očigledno je da se ovim zakonodavnim aktom ignoriše volja značajnog dela stanovništva u zemlji“, ocenjuje Sinod i dodaje da „treba istaći da je državno rukovodstvo zemlje zapravo grubo prekršilo princip odvajanja verskih zajednica od države, formalno utvrđen Članom 14 Ustava Crne Gore i koje se otvoreno upustilo u stvaranje ’nove crkve‘ koja bi služila njihovim političkim interesima“.\nU poslanici Sinod poziva vlasti ove balkanske države da revidiraju politiku koju vode, „da se saberu i umesto mitskih ’velikosrpskih šovinista‘ u pravoslavnim vernicima vide svoje dedove, očeve i majke, braću, sestre i decu“.\nSkupština Crne Gore je ranije većinom glasova vladajuće koalicije usvojila Zakon o slobodi veroispovesti i verovanja i pravnom položaju verskih zajednica. Srpska pravoslavna crkva se plaši da će nakon usvajanja ovog zakona početi oduzimanje srpske crkvene imovine i njena predaja nepriznatoj u pravoslavnom svetu crnogorskoj „autokefalnoj“ crkvi.\nMitropolija crnogorsko-primorska Srpske pravoslavne crkve pozvala je vernike u Crnoj Gori da učestvuju u Saboru 21. decembra u Nikšiću. Ispred Sabornog hrama Svetog Vasilija Ostroškog u centru grada okupilo se oko šest hiljada ljudi. Učesnici su tražili od države da potpiše sporazum sa Srpskom crkvom, odustane od oduzimanja njene imovine i vrati ili nadoknadi ono što je ranije oduzeto.\nzakon o slobodi veroispovesti, crkva, Crna Gora, RPC, Ruska pravoslavna crkva


Alen Rikman preminuo od raka\nAlen Rikman 1946 - 2016.\nJedan od najomiljenijih britanskih glumaca, Alan Rikman, koliko filmska toliko i pozorišna zvezda, preminuo je u 70. godini života.\nU saopštenju njegove porodice navodi se da je uzrok smrti bio rak.\nRikman je rođen 1946. u radničkoj porodici u Londonu, školovao se na prestižnoj Kraljevskoj akademiji dramskih umetnosti, a tokom karijere koja je trajala više od 30 godina postao je jedan od najpoznatijih britanskih glumaca.\nRikman je dobio nagrade Emi i Zlatni globus za ulogu ludog sveštenika u filmu "Raspućin", u produkciji kablovske TV mreže HBO. Uloga koja je pokrenula njegovu karijeru bila je u komadu "Opasne veze" sa Kraljevskom Šekspir kompanijom 1985, posle čega je dobio i brojne filmske uloge, često kao zlikovac, kao što je to bio slučaj u filmu "Umri muški" i serijalu "Heri Poter", koji mu je doneo armiju novih fanova, zahvaljujući tumačenju mračnog profesora Severusa Snejpa.\nMeđu poslednjim ulogama, glumio je Ronalda Regana u filmu "Batler" Lija Denijelsa, a bio je i glas gusenice u nastavku "Alise u zemlji čuda" Tima Bartona, koji treba da se pojavi u bioskopima kasnije ove godine.\nNjegov mlađi kolega Danijel Redklif, s kojim je igrao u Hariju Poteru opisao ga je kao izuzetno dobrog, zabavnog i darežljivog.\n"Alan Rikman je bez sumnje jedan od najboljih glumaca, s kojima ću ikada raditi", napisao je Redklif u saopštenju objavljenom na internetu. "On je takođe jedan od najlojalnijih ljudi koje sam upoznao u filmskoj industriji".


OLAKŠANA PROCEDURA ZA BUDUĆE RODITELJE Nov pravilnik donosi neograničen broj pokušaja vantelesne oplodnje - Biznis.rs - Vodeći poslovni portal\nOLAKŠANA PROCEDURA ZA BUDUĆE RODITELJE Nov pravilnik donosi neograničen broj pokušaja vantelesne oplodnje\nLifestyleSrbijaVestiZdravlje 29.6.20. 13:13 Marija Jovanović 2\nProcedura za sve one koji nameravaju da apliciraju za proces vantelesne oplodnje ubuduće će biti olakšana, saopštilo je udruženje Šansa za roditeljstvo. I zvanično,...\nProcedura za sve one koji nameravaju da apliciraju za proces vantelesne oplodnje ubuduće će biti olakšana, saopštilo je udruženje Šansa za roditeljstvo.\nI zvanično, sada je dostupno novo Uputstvo o lečenju neplodnosti biomedicinski potpomognutom oplodnjom (BMPO) koje je objavio RFZO.\nU skladu sa populacionom politikom Republike Srbije, RFZO je od 15. juna omogućio šira prava osiguranim licima-ženama u vezi sa postupcima lečenja neplodnosti postupcima BMPO.\nSva osigurana lica od sada imaju mogućnost na neograničeni broj pokušaja BMPO na teret sredstava obaveznog zdravstvenog osiguranja radi dobijanja prvog deteta uz ocenu struke.\nTakođe, starosna granica za osigurana lice-žene sa 42 godine života pomeriće se na 43 godine života starosti u trenutku dobijanja Potvrde o ispunjenosti uslova za postupak BMPO.\nParovima će se omogućiti i olakšica oko pribavljanja Potvrde o ispunjenosti uslova za postupak BMPO, tako što će sama procedura oko pribavljanja iste biti na jednoj komisiji.\n“Informacija o novom Pravilniku obradovaće mnoge parove koji ni iz tri pokušaja nisu još uvek dobili dete, ali i one kod kojih ženski partner ima do 43 godine. Udruženje Šansa za roditeljstvo više puta je apelovalo na RFZO da je neophodno ovo Uputstvo kako bi svi kriterijumi bili jasni i definisani”, navode u ovom udruženju i dodaju da je RFZO imao sluha i da je uvažio njihove apele.\nPodsećaju da informacije o upućivanju na vantelesnu oplodnju, kao i spisak potrebnih analiza parovi i pojedinci mogu pronaći i na sajtu Udruženja www.sansazaroditeljstvo.org.rs.\nDOBRA VEST ZA MNOGE PAROVE Neograničan broj pokušaja vantelesne oplodnje, podignuta i starosna granica\nBEOGRAD DOBIJA PAMETNE TELEFONSKE GOVORNICE Jedan od tri na svetu sa ovakvim uređajima, posle Njujorka i Londona\nU SRBIJI VIŠE OD 500.000 KUĆA BEZ INTERNETA Mrežu u ruralnim delovima grade Srbija i EBRD\nLIFESTYLE113 NEOGRANIČEN BROJ POKUŠAJA2 NOV PRAVILNIK1 OLAKŠANA PROCEDURA1 RFZO1 VANTELESNA OPLODNJA3\nNesto lepo 👍\nOvo je bas lepo i korisno


Ukoliko smatrate da umetničko obrazovanje treba da je dostupno svakom detetu i verujete da su nam umetnost i kultura važan deo bivstvovanja, onda u duhu Oskara Vajlda po kome je „umetnost jedina ozbiljna stvar na svetu, a umetnik jedina osoba koja nikada nije ozbiljna“, zazvonite da se i vaša podrška čuje!\nPridružite se akciji fleš moba koja će se desiti u celom svetu u ponedeljak, 25. maja u podne. Zazvonite najavljujući početak UNESCO Međunarodne nedelje umetničkog obrazovanja.\nSa željom da se podigne globalna svest o važnosti umetničkog obrazovanja i umetnosti u obrazovanju, a ukazujući na konkretne projekte i prakse, na svojoj 36. sednici UNESKO je četvrtu nedelju maja proglasio kao Međunarodnu nedelju umetničkog obrazovanja.\nObzirom na prilike koje su nas usled pandemije covida19 snašle na globalnom nivou, početak ove nedelje je zamišljen kroz svojevrsni preformans - fleš mob.\nNastao 2003. kao projekat Bila Vasika urednika Harper magazina, fleš mob predstavlja grupu ljudi koja izvodi neobičan i naizgled besmisleni preformans sa ciljem da na duhovit i zabavan način podrži akciju u koju veruju i iza koje stoje, i to tako da iznenade, ostave bez daha, a onda i nestanu u masi zbunjenog ali i oduševljenog spontano okupljenog gledališta.\nUkoliko želite da podržite umetničko obrazovanje, u ponedeljak, 25. maja tačno u podne zazvonite zvonima i zvončićima sa vaših prozora ili terasa, iz parkova, ili sa mesta gde god da se već u tom trenutku nalazite. Veličina i zvuk zvona nisu važni, samo zazvonite za podršku umetničkom obrazovanju, a ako tom prilikom napravite i neki snimak ili fotografiju, postavite ih na društvene mreže uz haštagove:


Obaveze Fonda zdravstvenog osiguranja /FZO/ Republike Srpske u protekle četiri godine smanjene su za više od 200 miliona KM\n07.07.2020. / 15:32\nIstražioci SIPE jutros su u Fondu zdravstvenog osiguranja RS kontrolisali dokumentaciju u vezi sa nabavkom respiratora.\nBANJALUKA – Svaki treći poljoprivrednik koji je prijavljen na zdravstveno osiguranje u prvom polugodištu ove godine nije uplaćivao doprinose, zbog čega je procijenjeni gubitak Fonda zdravstvenog osiguranja (FZO) RS po tom osnovu iznosio oko 930.000 maraka.\n19.04.2018. / 12:04\n– Na tender FZO za milionski kredit stigla samo jedna ponuda – Republika Srpska dala garanciju za kredit – Glavnica 133 miliona KM, kamat i troškovi obrade kredita 30,8 miliona KM BANJALUKA – Konzorcijum Unicredit banka Mostar, Unikredit banka Banjaluka\nFZO RS pokušao u bolnice ubaciti neregistrovani indijski lijek!\n08.02.2018. / 15:44\n– Banjalučka firma „CO.MEDPROM“ uočila brojne propuste, KRŽ BiH poništila tender – Piperacilin/tazobaktam ponuđen i prihvaćen bez adekvatnog certifikata – Sarajevska „Evropa Lijek Pharm“ dostavila rješenje indijskog ministarstva koje se odnosi na drugu vrstu lijekova – Bez obrazloženja bila i\nFond zdravstvenog osiguranja RS smanjio deficit, ali i cijene usluga\n28.10.2017. / 11:30\nBANJALUKA – Fond zdravstvenog osiguranja RS je, kako ističu iz ove ustanove, nastavio kontinuitet smanjenja deficita te je krajem septembra deficit sa finansiranjem iznosio 2,1 milion KM i manji je za oko tri miliona u odnosu na prethodni mjesec.\nDug za bolovanja smanjen za 1,5 miliona maraka\n17.05.2017. / 11:05\nBANJALUKA – Fond zdravstvenog osiguranja Republike Srpske početkom maja ove godine poslodavcima je na ime refundacija bolovanja dugovao 39 miliona maraka, što je za 1,5 miliona ili 3,7 odsto manje u odnosu na početak godine.\nBudžetski korisnici Fondu zdravstva duguju 103 miliona KM\n10.04.2017. / 15:28\n– Ukupan dug za doprinose za zdravstveno osiguranje u RS 279 miliona KM – Zdravstvene ustanove vodeći dužnici – Duduković: Veliki dio duga će biti teško naplatiti BANJALUKA, Ukupan dug za doprinose za zdravstveno osiguranje u RS u prošloj godini\nDodik: Biće riješen problem dugovanja u zdravstvu\n14.03.2017. / 7:15\nBANJALUKA, Predsjednik Republike Srpske Milorad Dodik najavio je da će uskoro biti pronađeno adekvatno rješenje za višemilionske dugove u zdravstvenom sektoru.\n– Fond od banaka uzeo 188 miliona KM, a do kraja godine krediti će premašiti 200 miliona KM – Fond plaća kamatu veću od šest odsto – Fond poslodavcima duguje više od 40 miliona KM BANJALUKA, Fond zdravstvenog osiguranja (FZO)\nDirektor Fonda u Brčkom može da potpisuje račune do 50.000 KM\n21.06.2016. / 13:03\nBRČKO, Vlada distrikta Brčko danas je dala saglasnost na Nacrt odluke o izmjeni i dopuni Odluke o osnivanju Fonda zdravstvenog osiguranja Brčko distrikta kojom je direktoru Fonda omogućeno da samostalno potpisuje račune do 50.000 KM, s obzirom na to da\nDug za dijalizu dodatnih 14 miliona\n23.05.2016. / 12:05\nBANJALUKA, Obaveze prema dijaliznim centrima u Republici Srpskoj u prošloj godini skočile su za 14,30 miliona maraka zbog povećanja broja lica koja su koristila ove usluge, ali i nedostatka novca u Fondu zdravstvenog osiguranja da bi bili pokriveni svi troškovi\nCvijanović: Biće rekonstruisan Fond zdravstvenog osiguranja RS\n20.05.2016. / 18:23\nBANJALUKA, Predsjednik Vlade Republike Srpske Željka Cvijanović smatra da Fond zdravstvenog osiguranja Republike Srpske mora da bude restrukturisan, što je stvar reorganizacije i spremanja u ukupnom zdravstvenom sektoru.


Nakon povratka iz posjete regionu Zapadnog Balkana, Matthew Palmer, specijalni predstavnik američkog državnog sekretara za ovaj dio svijeta u intervjuu za Glas Amerike iznio je političko stajalište SAD prema regiji.\nSpecijalni predstavnik američkog državnog sekretara za Zapadni Balkan Metju Palmer izjavio je za Glas Amerike da sljedeća kosovska vlada mora da bude spremna da suspenduje tarife, koje su - kako je naveo - “prepreka za nastavak dijaloga” između Beograda i Prištine.\n“Prva stvar je da sačekamo izbore na Kosovu koji su zakazani za 6. oktobar, poslije čega slijedi proces formiranja vlade", rekao je Palmer u ekskluzivnom razgovoru, poslije povratka iz posjete regionu.\n"Mi ćemo jasno staviti do znanja da su naša očekivanja da sljedeća Vlada Kosova bude vlada koja je za dijalog, vlada koja je spremna da suspenduje tarife, koje su prepreka nastavku procesa dijaloga, vlada koja je spremna da sastavi pregovarački tim sa snažnim ovlaštenjima i spremna da se angažuje za pregovaračkim stolom sa Srbijom, sa ozbiljnošću u namjeri da postigne sporazum o normalizaciji odnosa. Sjedinjene Države će biti sa njima u svakoj fazi procesa, ali Kosovo mora da preuzme kontrolu nad svojim sudbinom”.\nDržavni sekretar Majk Pompeo imenovao je Palmera za svog specijalnog izaslanika za Balkan krajem prošlog mjeseca, a on sam smatra da je to nešto što jasno pokazuje posvećenost SAD tom regionu.\n„Ja na svoju ulogu gledam tako da sam u poziciji da pomognem državama Zapadnog Balkana da ispune svoje evropske i euroatlantske aspiracije. Nadamo se da će to početi sa Sjevernom Makedonijom i Albanijom, koje treba da dobiju priliku da otvore pristupne pregovore sa Evropskom unijom. Onda bismo voljeli da vidimo da se Srbija i Kosovo vrate za pregovarački sto i postignu sporazum o normalizaciji odnosa, a naravno, želimo da vidimo da Bosna i Hercegovina nastavi proces reformi i krene dalje na svom putu ka euroatlantskim integracijama“.\nU svjetlu imenovanja novog savjetnika za nacionalnu bezbjednost Roberta O’Brajena, umjesto smijenjenog Džona Boltona, Palmer kaže da su State Department i Savjet za nacionalnu bezbjednost oduvijek imali blsiku saradnju u vezi sa Zapadnim Balkanom, da razumiju stvari na isti način i zajednički oblikuju i sprovode politiku. Isto očekuje i u eri novog savjetnika za nacionalnu bezbjednost.


OBJAŠNJENJE MINISTARSTVA FINANSIJA: Da li gastarbajteri moraju da plaćaju porez - Gde je tu razlika sa frilenserima? | WebTribune\nHome ŽIVOT OBJAŠNJENJE MINISTARSTVA FINANSIJA: Da li gastarbajteri moraju da plaćaju porez – Gde je tu razlika sa frilenserima?\nOBJAŠNJENJE MINISTARSTVA FINANSIJA: Da li gastarbajteri moraju da plaćaju porez – Gde je tu razlika sa frilenserima?\nPosted date: децембар 04, 2020 In: ŽIVOT\nPravo na poreski kredit po osnovu poreza koji je plaćen na zaradu koju je ostvario, u praksi znači da porez u Srbiji mora da plati samo radnik zaposlen u državi koja zarade oporezuje nižom stopom od Srbije.\nNaši propisi precizirali su da je iznos ovog nameta 10 procenata. To znači da su u obavezi da deo poreza u Srbiji plaćaju oni gde je ova stopa niža.\nZakon predviđa i gornju granicu, takav kredit ne može biti viši od poreza koji bi se na takvu zaradu platio u Srbiji. Na poreski kredit imaju pravo gastarbajteri na radu u svim državama.\n– Državljani Srbije zaposleni u inostranstvu kod stranog poslodavca nisu osiguranici na obavezno socijalno osiguranje po osnovu zarade koju ostvaruju od tog stranog poslodavca – ističu u Ministarstvu finansija.\n– Za lica koja nisu osiguranici prema domaćim propisima, ne postoji obaveza obračunavanja i plaćanja doprinosa za obavezno socijalno osiguranje. Shodno navedenom, naši državljani zaposleni kod stranih poslodavaca u inostranstvu nemaju obavezu plaćanja doprinosa.\n– Rezidenti Republike Srbije obveznici su poreza na dohodak po osnovu prihoda koje ostvare u Srbiji i u inostranstvu, što je rešenje koje se primenjuje u najvećem broju savremenih država – objašnjavaju u Ministarstvu finansija.\n– Shodno tome, i zarade koje ostvare rezidenti Srbije po osnovu rada kod stranih poslodavaca u inostranstvu, oporezuju se u Srbiji. Bez obzira na to da li Srbija primenjuje ugovor o izbegavanju dvostrukog oporezivanja sa državom u kojoj je naš rezident zaposlen kod stranog poslodavca, naš rezident ima pravo na poreski kredit po osnovu poreza koji je plaćen na zaradu koju je ostvario, s tim da takav kredit ne može biti viši od poreza koji bi se na takvu zaradu platio u Republici Srbiji.\n– Postoje i ugovori o izbegavanju dvostrukog oporezivanja u kojima je predviđena primena metoda izuzimanja – ističu u Ministarstvu finansija.\n– Prema tim ugovorima naši rezidenti nemaju obavezu plaćanja poreza na dohodak u Srbiji po osnovu zarada koje su ostvarili kod stranih poslodavaca u državama sa kojima su takvi ugovori zaključeni.\nSrpski ekspert: Srbija neće izbeći bankrot, stranci će uzeti sve – ŠOK VIDEO\nSrpski general: Šta se krije iza opasnih poruka za Republiku Srpsku\nHiljade potencijalno zaraženih dolazi u Srbiju: Pratimo 25 hiljada ljudi u samoizolaciji\nNIN: Кrušik je zapadao u dugove a imetak porodice Petković dramatično je počeo da se uvećava


SEEbiz.eu / RS / Kriza turske lire ne pogađa Srbiju\nturska lira Turska turska ekonomija srpska ekonomija Aleksandar Seničić Mlađen Kovačević Dejan Šoškić Ivan Nikolić\nDatum objave: 14.08.2018. - 09:51:31\nBEOGRAD - Za ovo leto je kasno, ali već sledeće godine letovanje u Turskoj moglo bi biti mnogo jeftinije nego ove godine zahvaljujući ogromnom padu turske lire prema evru i dolaru.\nU poslednjih mesec dana lira je izgubila 38 odsto vrednosti u odnosu na evro. Doduše, već sada turisti u Turskoj mogu da se uvere kako svoje dolare ili evre mogu da kupe mnogo više nego ranije.\nAleksandar Seničić, generalni sekretar JUTA-e, ističe pak da su ovogodišnji aranžmani već ugovoreni još prošle godine i to u čvrstim valutama, dolaru ili evru, tako da se ne mogu očekivati jeftiniji aranžmani ove godine, ali „biće jeftiniji šoping i vanpansionska potrošnja", piše Danas.\nU poslednjih godinu dana lira je prema evru pojeftinila čak 86,6 odsto, dok se prema dolaru prepolovila. Istovremeno inflacija u Turskoj ne prati skok kursa stranih valuta i iznosi oko 16 odsto na godišnjem nivou. Ekonomista Ivan Nikolić smatra da bi jedna od glavnih posledica slabljenja lire mogao biti rast konkurentnosti turske privrede, pre svega turizma.\n– To nije tako loše za naše turiste kojima će letovanje biti jeftinije – ukazuje dodajući da je trgovina Turske i Srbije koja je prošle godine iznosila oko milijardu evra, suviše mala da bi tamošnja kriza mogla biti rizik i po našu privredu. On dodaje da iako je ovo veliki pad lire turska privreda je navikla na oscilacije valute i dvocifrenu inflaciju. Inače, procenjuje se da je ove godine 40.000 turista iz Srbije izabralo Tursku.\nSrbija je prošle godinu u Tursku izvezla robu u vrednosti od 273,2 miliona evra, a uvezla za 725,4 miliona evra. U Srbiji posluje i jedna turska banka, Halkbanka, koja je kupila Čačansku, ali njen tržišni udeo od 1,2 odsto u 2017. ne predstavlja rizik za srpski finansijski sektor.\nOno što bi moglo da pogodi srpsku privredu je eventualno zaustavljanje priliva investicija iz Turske s obzirom da je u maju na samitu srpsko-turske privrede najavljeno nekoliko ulaganja, pre svega u tekstilnu industriju.\nEkonomista Mlađen Kovačević ističe da treba videti koliko te firme koje žele da investiraju izvoze i zavise od promena deviznog kursa, ali upozorava da ako bi se našle u problemu, verovatno je da će ili odustati ili zamrznuti odluke o investicijama dok se situacija ne smiri.\n– Cela ova kriza u Tursko je više političko ili psihološko nego ekonomsko pitanje. Njihova ekonomija je prošle godine porasla za više od sedam odsto i od 2000. raste po visokim stopama. Zbog toga je teško naći čisto ekonomsko opravdanje za ovo što se dešava u Turskoj – ocenjuje Kovačević.\nIpak neki američki analitičari tvrde da je privredni rast Turske u velikoj meri bio zasnovan na građevinarstvu, koje je finansirano iz inostranih kredita i da se sada kreditori pitaju da li će dobiti svoj novac nazad.\nJedan od kanala kojim bi se kriza iz Istanbula prelila i na Balkan mogao bi biti odliv kapitala velikih, pre svega američkih investicionih fondova iz rastućih ekonomija u koje se svrstavaju i Turska i Srbija. Ipak, Dejan Šoškić, profesor na Ekonomskom fakultetu u Beogradu, napominje da je kriza turske lire posledica sankcija SAD i to zbog jednog slučaja tako da nema razloga da se to prelije na druge ekonomije.\n– Indirektno, rizik postoji s obzirom da je Turska veliko regionalno tržište i da primamo investicije odatle. Efekte će osetiti oni koji trguju sa tom zemljom, a i investicije bi mogle biti manje, mada očekujem da će se ovo rešiti pre nego što se pokažu eventualni efekti – ocenjuje Šoškić.\nIako, turska lira već godinama polako slabi prema dolaru, iznenađujući udar je doživela prošle nedelje kada je u petak izgubila čak 25 odsto na vrednosti i to nakon što je SAD tražila od Turske da pusti na slobodu sveštenika Endrjua Bransona, saradnika Fatiha Gulena, koji već dve godine leži u turskom zatvoru zbog optužbi za terorizam i špijunažu.\nNakon odbijanja turskog predsednika Tajipa Erdogana, američki predsednik Donald Tramp je najavio carine od 50 odsto na turski čelik. Ubrzo se retorika zaoštrila, pa je Erdogan pozvao sunarodnike da menjaju devize i zlato u lire optužujući SAD za ekonomski rat.\nPosle svakog zapaljivog govora Erdogana ili Trampovog tvita, finansijska tržišta bi reagovala prodajom lira. Turske vlasti su upozorile da svi koji objavljuju lažne vesti o kompanijama, bankama i finansijskim institucijama mogu biti osuđeni na zatvor od dve do pet godina.\nOsim toga, centralna banka je objavila da će obezbediti dovoljno sredstava kako bi banke ostale likvidne, ali je uvela i oblik kapitalne kontrole ograničavajući koliko banke mogu da zamene lira devizama.


Protokol predsjednice Republike Srpske za petak, 19.04.2019. godine – posjeta opštini Teslić\nProtokol predsjednice Republike Srpske Željke Cvijanović za petak, 19.04.2019. godine – posjeta opštini Teslić 11.00 časova – Predsjednica Republike Srpske Željka Cvijanović posjetiće opštinu Teslić i razgovarati sa načelnikom ...Nastavite sa čitanjem\nNajava za srijedu, 17.04.2019. godine\nPredsjednica Republike Srpske Željka Cvijanović razgovaraće sutra, 17.04.2019. godine u 09.15 časova, sa delegacijom OHR-a, koju će predvoditi visoki predstavnik u BiH Valentin Incko. Nakon sastanka, koji će biti ...Nastavite sa čitanjem\nProtokol predsjednice Republike Srpske za ponedjeljak, 15.04.2019. godine\nProtokol predsjednice Republike Srpske Željke Cvijanović za ponedjeljak, 15.04.2019. godine – posjeta opštini Šamac – 11.30 časova – Predsjednica Republike Srpske Željka Cvijanović razgovaraće sa rukovodstvom opštine Šamac. (zgrada ...Nastavite sa čitanjem\nNajava za petak, 12.04.2019. godine\nPredsjednica Republike Srpske Željka Cvijanović razgovaraće danas, 12.04.2019. godine u 17.00 časova, sa rukovodstvom opštine Ugljevik. (zgrada opštine Ugljevik) Predsjednica Republike Srpske Željka Cvijanović otvoriće večeras, 12.04.2019. godine u ...Nastavite sa čitanjem\nPredsjednica Republike Srpske Željka Cvijanović prisustvovaće sutra, 12.04.2019. godine u 10.00 časova, međunarodnoj naučnoj konferenciji “Srebrenica – stvarnost i manipulacije”. (Akademija nauka i umjetnosti Republike Srpske) Predsjednica Republike Srpske ...Nastavite sa čitanjem\nNajava za četvrtak, 04.04.2019. godine\nPredsjednica Republike Srpske Željka Cvijanović prisustvovaće sutra, 04.04.2019. godine, obilježavanju Dana policije Republike Srpske: – u 11.00 časova predsjednica Republike Srpske prisustvovaće parastosu stradalim pripadnicima Ministarstva unutrašnjih poslova Republike ...Nastavite sa čitanjem\nNajava za utorak, 02.04.2019. godine\nPredsjednica Republike Srpske Željka Cvijanović održaće sutra, 02.04.2019. godine u 11.00 časova, sastanak sa predstavnicima parlamentarnih političkih stranaka u Republici Srpskoj. Snimateljima i fotografima biće omogućeno snimanje kadrova na ...Nastavite sa čitanjem\nNajava za ponedjeljak, 01.04.2019. godine\nPredsjednica Republike Srpske Željka Cvijanović razgovaraće danas, 01.04.2019. godine u 12.00 časova, sa predsjednicom Saveza sindikata Republike Srpske Rankom Mišić. (Dom sindikata, Srpska 32) Nastavite sa čitanjem\nNajava za petak, 29.03.2019. godine\nPredsjednica Republike Srpske Željka Cvijanović prisustvovaće večeras, 29.03.2019. godine u 20.00 časova, manifestaciji „Izbor najuspješnijih u privredi Republike Srpske za 2018. godinu”. (Кulturni centar Banski dvor)Nastavite sa čitanjem\nPredsjednica Republike Srpske Željka Cvijanović održaće sutra, 29.03.2019. godine u 14.00 časova, konsultativni sastanak sa novoimenovanim ambasadorima BiH iz Republike Srpske. Nakon sastanka, koji će biti održan u Palati ...Nastavite sa čitanjem


DECA ZASLUŽUJU NAJBOLjE - Glas Podrinja\nRAZGOVOR SA DIREKTORKOM PREDŠKOLSKE USTANOVE “NAŠE DETE” SANDROM MIĆIĆ\nŠabac ostaje grad bez liste čekanja na mesto u vrtiću, a za rad Predškolske ustanove iz budžeta grada godišnje se izdvoji 2,4 miliona evra – što praktično znači da grad za svako dete mesečno izdvoji od 18 do 27 hiljada dinara, odnosno da je vrtić potpuno besplatan za 1.355 od ukupno 3.300 mališana, dok ostale porodice participiraju u finansiranju troškova boravka, u skladu sa zakonom i pravilnikom, plaćajući najviše jednu četvrtinu ukupne cene – kaže Sandra Mićić, direktorka Predškolske ustanove „Naše dete“\nU šabačkim vrtićima danas je oko 3.300 dece, što predstavlja visok stepen obuhvata mališana vaspitno obrazovnim radom, ako se ima u vidu da u populaciji uzrasta od šest meseci do polaska u školu ima ukupno 6.500 mališana. Ovih dana predstavnici Predškolske ustanove i Grada Šapca razgovarali su sa predstavnicima Fondacije „Novak Đoković“ o detaljima izgradnje vrtića u Prnjavoru, za koji je urađena projektna dokumentacija, sproveden postupak javnih nabavki i dobijena građevinska dozvola. Izgradnjom ovog objekta stvoriće se mogućnost da odlične uslove za odrastanje, rad i razvoj ima još oko 150 dece, a najmlađi na seoskom području prvi put će dobiti jaslice, kažu u ovoj ustanovi.\n- Ovo su dobre vesti za našu decu, porodice i sve nas, jer predstavljaju krunu naših napora da svakom detetu obezbedimo jednake uslove za odrastanje. Veoma je važna upravo činjenica da mi već duže vreme nemamo listu čekanja, što roditeljima mnogo znači. Osim toga, racionalizacijom troškova uspevamo da, poštujući sve normative, bez viška zaposlenih, proširujemo mrežu vrtića, obuhvat dece i podižemo nivo kvaliteta boravka dece u vrtiću. Sistem mora biti racionalan i održiv, a, osim racionalizacije troškova, velikog entuzijazma zaposlenih i posvećenog rada, to se postiže i značajnom podrškom grada, koji iz budžeta godišnje izdvoji 2,4 miliona evra, subvencionišući boravak dece u vrtiću, jer veliki broj porodica ostvaruje pravo na različite benefite.\nImajući to u vidu, kako i na koji način se finansira rad ustanove?\n- Različiti benefiti porodicama sa više dece i materijalno ugroženim porodicama treba da olakšaju roditeljstvo, čime postižemo da 1.355 dece potpuno besplatno boravi u vrtiću. Jer, boravak u vrtiću za svako treće dete u porodici plaća Grad – to roditelje ništa ne košta. Besplatan boravak u vrtiću imaju i korisnici materijalne pomoći, deca bez roditeljskog staranja, deca sa smetnjama u razvoju, kao i deca u mešovitim grupama i igraonicama na seoskom području za uzrast od 3 do 5,5 godina. Besplatan je, u skladu sa zakonom, i četvoročasovni pripremni predškolski program. Važno je da istaknemo i da korisnici dečjeg dodatka, kojih je 180, plaćaju samo 10% ukupne ekonomske cene, dok ostatak plaća Grad. Od ove godine prvi put smo uveli i olakšicu za boravak drugog deteta u vrtiću, kojem je cena umanjena za 20%, a roditelji ne treba da za ostvarivanje ovog prava sakupljaju nikakvu dokumentaciju, već će sve uraditi naše službe, a njima će biti poslati aneksi ugovora. U našoj ustanovi je trenutno 215 dece, koja ispunjavaju ovaj uslov. Ako izuzmemo sve pomenute kategorije, gde boravak dece u vrtiću grad plaća u potpunosti ili u iznosu do 90 %, od ukupnog broja naših mališana za oko 1.200 dece roditelji finansiraju jednu četvrtinu ukupne cene. Verujem da je za neke porodice i ovo značajan izdatak, pa molim sve roditelje da maksimalno iskoriste svako svoje pravo na benefite, jer porodice koje po članu domaćinstva imaju manje od 8.587,50 dinara, imaju pravo na dečji dodatak, a, kao korisnici dečjeg dodatka plaćaju samo 10%, odnosno iz ovog prihoda pokrivaju finansiranje boravka deteta u vrtiću. Pritom moramo imati u vidu da su u nekim gradovima, gde u vrtićima nema dovoljno mesta za decu, roditelji primorani da sami angažuju nekog, što dnevno košta oko hiljadu dinara, plus, svakako, svi drugi troškovi – kaže direktorka Predškolske ustanove.\nŠta znači povećanje obuhvata dece i kako se to postiže?\n- To je važna tema, jer zadire u same osnove organizacije predškolskog obrazovanja i način funkcionisanja, što je bilo i predmet opsežne analize koju je radila Kancelarija UNICEF-a u Srbiji. Ovo istraživanje pokazalo je da je obuhvat dece uzrasta od 3 do 5,5 godina na nivou Srbije 47-48%, dok smo mi uspeli da ostvarimo obuhvat od 83% ove dece različitim aktivnostima i programima boravka u vrtićima. Pripremnim predškolskim programom na nivou Srbije obuhvaćeno je oko 95% dece, a kod nas je to 100%, jer smo, ulažući posebne napore, stigli do svakog deteta i otvorili mu vrata vrtića i pripreme za školu. Ovo je važno upravo zato što i ovo i druga stručna istraživanja pokazuju da su predškolskim obrazovanjem u većoj meri obuhvaćena deca u gradu i bolje stojećim porodicama, dok je to ređe slučaj sa decom na selu i u materijalno ugroženim porodicama. Naša ustanova je, različitim aktivnostima, uspela da postigne veoma visok procenat obuhvata dece, posebno na selu, gde smo formirali 38 grupa, obuhvatajući područje svih sela, samo u prošloj godini upisali smo 700 dece više širenjem mreže, a da to nije obavezujuće, već povećava dostupnost i pravednost, a ovakve mere su i neposredna, a ne deklarativna, podrška mladim roditeljima i njihovom ostanku na selu.\nŠta su prioriteti u daljem radu i najveći izazovi?\n- Deca nisu naš posao, već naša ljubav. Učimo sa njima i kao ustanova, rastemo sa njima. Svesni smo velikog poverenja koje roditelji imaju kada nam svakodnevno povere najvrednije što imaju - svoju decu. Upravo to poverenje i ljubav nas vode u svakodnevnom poslu, pa sam uverena da je to najsigurniji temelj za svaki budući rad. Tako ćemo nastaviti i u narednom periodu, kvalitetom čuvajući ovu dugu tradiciju. U prethodnom periodu smo otvorili nove vrtiće, ukinuli listu čekanja, proširili obuhvat dece, uveli elektronske prijave i dobili najvišu ocenu eksterne evaluacije za svoj rad, što su dokazi profesionalne spremnosti zaposlenih i adekvatnog odgovora ustanove na potrebe dece i njihovih porodica. To će biti naš zadatak i u narednom periodu.\nGrad nam je velika podrška u radu, a roditelji naš važan partner i saveznik u odgajanju, vaspitavanju i obrazovanju dece, a odnos sa njima gradimo na saradnji i poverenju. Zato je važno da i o svim elementima finansiranja boravka dece u vrtiću govorimo potpuno javno i otvoreno. Evo praktičnog primera: imajući u vidu da je ekonomska cena boravka dece u vrtiću 27.270 dinara, jedan dan u vrtiću košta 1.239 dinara po detetu: za vaspitno obrazovni rad, negu, preventivnu zdravstvenu zaštitu i ishranu - 4 obroka sa dnevnim potrebama za pravilan i zdrav razvoj deteta prema uzrasnim normama. Porodica u ovom iznosu učestvuje sa 311 dinara, dok preostalih 928 finansira grad iz budžeta, odnosno svi poreski obveznici. U situacijama kada dete izostane, roditelj plaća, po zakonu, polovinu od 155,5 dinara, a grad 1.083,5 dinara, jer angažovanje vaspitača ostaje, kao i svi drugi režijski troškovi koji se ne mogu otkazati – pojašnjava direktorka ustanove.